Nan ka kawl lai, i nan ka hmuh lai;\nNan thinlung dihlak i nan ka kawl tik ah.\n♫ LUNGRETHEIH LIO KRIFA ♫\nNunchung lam chukcho kan ttumkai pah hin Bawipa rian ttuan lengmang usi law an kan ti tawn i, mah ca ah si seh, hawi sin aa pum kho lo mi hna ca ah si seh, apelte tal a tthahnem hnga maw tiah mah kan ser hi a si. Zei ual kan chuahpi kho lai lo; a Baibal caang tete tu hi lungpek in rak rel u law nan thinlung i a um ning in thla rak icam cio te ko u.\n....Jacob tikhor tlang i bia an iruah nak ah Bawi Zisuh nih minu sin ah a chim i, "Hi tlang theng le Jerusalem theng ah si lo in mi nih Pathian an biak caan a ra lio" e a ti. Mah cu a phaan cang. Nan innkhaan cio zong kha biakin ah ser khawh, a si cang.\nMifir cu fir le thah le hrawh lawngah an ra; kei cu nunnak an hmuh nakhnga le duhdim in an nun khawh nakhnga caah ka ra. Keimah cu tuukhal ttha ka si. Tuukhal ttha nih cun a tuu caah a lu a hloh. Hlan chom mi le tuukhal a si lomi, tuu zong amah ta a si lomi nih cun cenghngia a rat a hmuh tikah a kaltak hna i a zam; cenghngia nih tuu a seh tawn hna i a tthentthek dih hna. Hlanchommi a si caah tuu zawnruahnak a ngei lo i a zamtak hna. Kei cu tuukhal ttha ka si, ka ta cu ka hngalh hna i ka ta nih cun an ka hngalh ve. --Johan 10:10-14\n25 "Atu cu a thluamthlam lawngin kan chimh hna; a thluamthlam si loin hlangfang tein Pa kong kan chimhnak hna caan a phan lai. 26 Cu ni ahcun keimah min in nan hal lai; Pa sinah nan caah kan halpiak hna lai kan ti hna lo; 27 zeitin tiah Pa amah hrimhrim nih an dawt ko hna, keimah kha nan ka dawt i Pa sinin a ra ti kha nan ka zumh caah a si. 28 Pa sinin ka ra i hi vawlei cung ah hin ka rung; vawlei hi ka kal tak lai i Pa sinah ka kal :than lai," a ti. --Johan 16:25-28\n(Ka pa,) Na bia ka thanh cang hna; keimah zong vawlei ta ka si lo bantukin annih zong vawlei ta an si lo caah vawlei nih a huat hna. Vawlei cung hin la ko hna tiah thla ka cam lo; sihmanhsehlaw :that lo nakin na huhphenh hna awk caah thla ka cam. Keimah zong vawlei ta ka si lo bantukin vawlei ta an si lo.--Johan 17:14-16\nJesuh nih an :thawl ti kha a theih i a va hmuh tikah, "Mi Fapa cu na zum maw?" a ti. 36 Anih nih, "Saya, amah cu ka zumh khawh nakhnga amah cu aho dah a si?" tiah a leh. 37 Jesuh nih, "Amah cu na hmuh cang i nangmah sinah bia a chimmi hi a si," a ti. 38 "Bawipa, ka zumh," a ti i a biak. 39 Jesuh nih, "Vawlei cung ah hin a hmu lomi nih an hmuh nakhnga le a hmumi nih an mit a cawt nakhnga, biacaih awkah ka ra," a ti. 40 A pawng i a ummi Farasi acheu nih Cu cu an theih i, "Kanmah zong maw mitcaw kan si?" tiah an hal. 41 Jesuh nih, "Nan mitcaw sehlaw sualnak nan ngei hnga lo; sihmanhsehlaw atu ah 'Kan hmuh' nan ti caah nan sualnak cu a hmun ko," a ti hna.\nThil 7 Pathian i Hngalhter A'n Duh Mi, Virus Zawt Luar Lio Ah\nKAN THLACAM KAN VENG MAW?\nVawlei nakin van a san deuh bantuk in ka ruahnak cu nan ruahnak nakin a sang deuh.\nKrifami nih hin Pathian i kan thlacam a kan leh kan hngal kho tawn lo. A ngiat zia kan thiam lo zong a si i, kan ngiat hrimhrim lo bia zong a si tawn—rap chiah i ven ṭung lo bantuk. ‘Khati i thla ka cam mi kha a ka leh maw leh lo dah kha, zeitin dah a ka leh kha’ ti i kan ngiat ṭhan ṭung lo ah cun Pathian zumhtlak sinak cu kan hmu kho tuk lai lo. Pathian i kan thlacam a kan leh ning hi aphunphun in a si e an ti. Tlawmpal ka chim lai.\n1. ‘IAI’ A KAN TI CHEL\nLungthin taktak te i thla kan cam ah hin Pathian nih zeirello in a um lo. Voi a tam cu, “iai” a kan ti ko. Zumtu hna nunchung cio ah hin Pathian i kan thlacam a kan cohlanpiak le kan duhning i a tlinter hi a tam ko, vawlei khuaza ah. Napoleon ralkap i Moscow an rak kulh dih lio ah, czar siangpahrang cu an ram a ruah ah a thinlung a kek hnek. St. Petersburg i biakin pa khat ah a tli i ṭuang hnam in thla a cam. Pathian a bia tuk mi zong a si lo nain a thlacam cu Pathian nih a leh i khuasik zualhma a tlunter. Mah a thlacam te nih cun an ram cu a khamh. 1986 Filipin ah ram ralkap le Ferdinan Marcos ralkap cu idoh an hau cang. Marcos ralkap cu vanlawng in an ra thluahmah. Ke ralkap nih cun an cuanh ko hna. An kan kah ah cun hlok lengmang le choi lengmang in an kan kah ko lai ti an hngalh. An ti khawh mi zei te a um lo; tlawm nih an tlawm, za riat lawng an si. An ralbawi Gen. Isleta nih vansan in a ralkap cu a pumh hna i Salm 91 an rel i vawlei ah kun in thla cu an cam. Ral vanlawng cu an ra thluahmah ko; nain an thinlung cu Pathian nih a thlen dih cang hna. An ral cu kah lo in an ṭum i ikah lo in acaih in kan icaih lai e an ti hna, ruahlopi’n. “Bloodless Revolution” an ti. Kawlram ah Maj. Van Thio te ralkapbu cu mitchinh tluk khuamui ah ral nih an rak bawh hna i ral kuan cu ruah bang a sur. Maj. Van Thio cu chimpih in Pathian a au. “Pathian na um taktak ah cun ka khamh” a ti (amah nih a kan chimh). Ral kuan rialruah lak ah cun a him. Chim awk a tam rih. Pathian i kan thlacam a kan leh colh nak tuanbia hi chim cawk ding a si lo.\n2. ‘AIH’ A KAN TI CHEL\nNa duh mi cu Pathian hal law a’n pek ko lai e an kan ti tawn. A hmaan theng lo. A kan pek lo caan a tor. Hal leen zong ah aduh te a duh lo, oi tampi cu. Rian ṭha kan hal ah, ‘Mah kampani khi a pioh tuan ding a si ai e. Atu na rian te hi ṭuan rih ko law, TB ngei pawng zong ah na dir lo e’ a kan ti. An miduh co khawh nak an hal ah, ‘Mah hna chung khi cu khensar ngei chung an si i, nang nih cun na hraam kho lai lo i na thihter awk lai e, ngakṭah in a’n chiahtak awk hna lai e, ngunkung valpa a orh khi a ṭha deuh e’ a ti hna. Hngalh lo in, Santlailo vaal… tiah zuun hla an phuah hna, ahmatṭayah ah. Micheu nih khuachung ah cumpi tlangrai a um lo nakhnga thla an cam tawn. Pathian nih zeite ah a rel lo. Tlangrai nih nan pum chung zawtnak do tu ralkap a ṭhangh hna i pei maw zawtnak dang nih a’n tei hna lo cu e, nanmah nih zei dah maw nan hngalh e a ti hna. Ka veel hi nan ca ah a za ko e a kan ti. "Your thoughts are not my thoughts, nor my ways are your ways" a kan ti rih (Is 55:8). Kan hal i a kan pek lo mi a um ah cun lunghrin ding a si.\n3. ‘HNGAK RIH KUN’ A KAN TI CHEL\nPathian nih hin a kan pek ding mi thluachuah dongco kho ding in a kan sersiam hmasa lengmang. Minung thilti he aa dang tawn. Hitler i Zudah mi 6 millions a rak thah hna ah hin a ralbawipa Eichmann hi thah awder a chuah tu bik cu a si rua. Ahnu ah Mossad nih an suat i Argentina ah an va tlaih. Bia an hal i, “Ka kum a no tuk lio ah Hitler nih nawlngeihnak sang tuk a rak ka pek eh” a ti. Pathian thilti cu mahti cun a si lo. Abraham Lincoln kha President aa cuh ah zeitluk in dah thla a cam ti cu chimporh awk hmanh a ṭha hnga lo. Pathian nih President sinak cu a pek ko nain a pe colh lo; a hngahter. A nupi kha mi chiakha tuk a si i mah sin ah cun lungsau a cawnter. Fimnak zong a chap i a sersiam hmasa hnu ah president cu a chuahter, oi 9-nak ah. Vawleicung mi ah lungsau ah roling bik a si. Aa cuhka ah khan rak hmu colh seh law mahtluktluk zong khan a lung a sau in ro a ling men hnga lo. Cun president a ṭuan hnu hmanh ah aa capo tuk rih si kaw, a no lio deuh chinchin ah cun capo rumro a rian hnga i upat awk zong ah an rel men hnga lo. Pathian nih a hngahter bak ko. Mama Newton hi fapa sual aa hrin mi a si. A fapa Pathian a theih nakhnga thla a cam tawn. Hmanhseh, a tling colh lo. Kum tam a rau. Mah hnu ah cun a lung aa thleng i Amazing Grace hla zong khi a phan. David nih Pathian biakinpi a hal. Pathian hna a tla ko. Sihmanhseh amah chan ah a pe lo; Solomon chan ah a pek.\n4. ‘PHUN DANG DEUH IN’ A KAN PEK CHEL\nCapo ah an chim i, pakhatpa cu a ke aa chuih i sibawi sin ah si a hal ti a si. Sibawi nih cun mit si a rak pek. ‘Ziah, mit si cu’ tiah khuaruahhar in a hal i, sibawi nih cun, “Na mit a ṭhat lo ca’h pei khua na hmu lo i na ke cu naa chuih cu” a rak ti an ti. Pathian zong nih hin kan hal bak mi pek lo in kan ruah lo pi a kan pek tawn ve. ‘Bawipa aw, lungsau ka pe law’ kan ti. Aa chimthiam tuk mi le siikaan ngeilo a kan pek ah le lungsau cinh nak i hman lo in kan phunzai ṭung. Dawtnak ka tlacham rua e, Bawipa aw, dawtnak ka chap law kan ti. Dawt tong lo mi-zonzai tete a kan pek ah le an kan hnorsuan lai ti rumro kan phang. Fimnak kan hal. Fimnak cu cauk ah pei a um cu tiah cauk ṭha ṭha a kan pek. Rel kan zuam ṭung lo. Toidornak kan hal. Na hei duh thlak ah tiah mi mawṭaw zulh hau in a kan chiah. Kan celh taktak ṭung lo. Kanmah duh ah cun thinfual kan hal ah khin zan kan ihkar ah kan pe seh law a thaizing ah cun kan thin fual taktak seh ti kan duh. Mahti cun Pathian nih rian a ṭuan lo. Kanmah tuahser nak zong a kan hauh ve.\n....Tuanbia ah pafarual khua an sa. An pa nih a thih lai ah ro a vuih hna: kan theipi kung hram ah ngun tangka ka phum e tiah. An pa thih hnu ah cun an unau an ibawm i theipi kung hram cu heh tiah an cawh. Tangka kuang an hmu lo. Ahram in an cuat ṭhan. An hmu hlei lo. Lungdongh in an ngol. Anih, an cuat nak cu leivawr ah a cang, a hram hlun an pheh mi in hram thar an corh i ti le non an dawp. Theipi cu a hninghno. A tlai ciammam i lawh cawk lo le zuar cawk lo. Tangka cu nga bang a fuan. Mifimpa tangka phum ning cu ahnu ceo ah an hngalh khawh. Pathian i thluachuah a kan ṭhumhthlak tik zong ah hin mah bantuk cun a si tawn ve. “Van cu vawlei nak i a saan deuh bang in ka khuaruahning cu nan khuaruahning nakin a sang deuh” a ti.\n5. A KAN PEK CIA KAN HMUH LO CHEL\nKawl nih, “Khua pawng ram caw nih ttam hlah” an ti i kan hram i thluachuah a ra cia ah hin kan lung a hmun tawn lo. Athar kan or zungzal. Dawtu tete kan pawng i an um ko zong ah misingpi nih khin kan daw hna seh law kan duh rih. Thiang Thlarau laksawng kan co mi ilungsi lo in mi kut cung savo kan thlir. Tu kawng aa hreng cia zoh lo i Abraham i naam aa thlir bantuk kha kan si tawn. A kan pek cia zoh lo in cam thlorh in thla kan cam.\nKrifa mi nih zumhnak he thla kan cam tik ah Pathian nih a kan leh lai ti zumh lawng in a za lo. A kan leh ning ngiat hrimhrim a hau. Mirang nih “Seing is believing” an ti i hmuh ah hin zumh a si. Pathian i kan thlacam a kan leh nak kan ngiat i kan hmuh ah cun Pathian zumhtlak sinak cu zumh lo awk a ṭha ti lo. Mah cu pei kan thazang cu a si cu! Mah a zum mi le Pathian thluachuah rel a thiam mi si cio ko hna usi. --Ceu Hlun\n30:55 in phungchim taktak cu aa thok\nBaibal Nihin Rel Awk\n♫ Salm 23 Hla ♫\nBaibal bia an ittial nak hmanthlak hi download hna u law nan Facebook friends kua hna u.\nMarch 28, 2014 ah hin Noah muvi a chuak lai.\nA trailer zoh chung u, hika ah.


SALAI LIAN LUAI NIH KUM 5 CHUNG AH AHAR BIKMI A CHIM – The Chinlung Post\nJuly 23, 2020 admin Chin 0\nChin ramkulh cozah kum 5 chung kan i hruainak ah sangthar samh mi hi tuan a har cem: Salai Lian Luai. Chin ramkulh cozah kum 5 chung kan i hruaikainak i kan tuah ttuanmi chungah Sangthar samh mi (Town plan) kong hi tuan a har cemmi le tleih a har cemmi asi tiah Chin ramkulh Minister Salai Lian Luai nih a chim.\nKum nga chung kan i hruainak ah hin harnak kan tonmi tampi a um. Cu harnak kan tonmi chungah ahar khun tiah ka ruah mi le ka tonmi pakhat a um. Cucu zeidang siloin Hakha sangthar samhmi kongah hin a si. Hakha cu Chin ramkulh chung i, kan khuapi a si.Kan khuapi a si caah khuadang le hmundang ramdang hna nih zohchun awktlak serding ah rian kan ngei.\nHi asi caah sangthar hi kan samhnak zong asi. Hi sangthar kan samhnak ah khuanu khuapa lei sin ah nawlharnak le bia i ruahnak tete zong kan ngei ko. Nain kan vun tuan taktak tikah khuanu khuapa lei in soiselnak le thangchiatnak lawngte a chuah tik ah ahar khun ko tiah Salai Lian Luai nih a chim.\nCun Cozah lei kap nih Upadi ning loin hmun le hma kan chunh mi a um lo. Khuanu khuapa hna sin ah ruahnak halta le bia i ruah ta hnu ah kan tuah ttuanmi asi tiah Salai Lian Luai nih a chimchap. NLD party Chin ramkulh cozah i, kum nga chung an hruainak ah Falam peng Sangli samh tthennak ding caah vawlei hmun Area a thongleng timh a si.\nCun Hakha ah Vawlei hmun Area 676 zong mizapi sin ah an pek i, minung 400 nih camhcawhfung an i zuh i, an zuarh hna tiah kan theih. Chin Minister Salai Lian Luai hi kum 2020 Myanmar ram thimnak ah Falam peng NLD ramkulh No 2 in aa zuam tthan lai tiah thawng kan theih. By. Salai Tluangte (The Hakha Post Vol 15 No.59 )


GOOD NEWS: MINUTE 30 CHUNGAH RALHRANG TAMTUK AN THAH HNA – The Chinlung Post\nGOOD NEWS: MINUTE 30 CHUNGAH RALHRANG TAMTUK AN THAH HNA\nGood News: Minute 30 chung lawngah KIA nih ralhrang kawlralkap minung 15 renglo an kahthah hna. Zahanzan ah ralhrang kawlralkap hna cu Kachin ram Puta Oo peng Tanjia khuapawng ah KIA nih an kah hna i, kap hnih in an i kahchung hi minung 30 hrawng lawng a si. Tutan ah an i kahnak a ruang bik cu KIA nih an duhlonak hmun ah ralhrang pawl hi umhmun khuar an timh caah a si.\nI kahnak konghe pehtlaiin Puta Oo khuami pakhat nih a chimmi cu Tanjia khuapawng ah ralhrang kawlralkap KIA karlak ah kahdohnak a chuak timi thawngpang cu biadik a si. Ralhrang kawlralkap lei hi umhmun khuar an timh caah KIA nih an kah hna. I kahnak ah kawlralkap lei in miruak an zawnh lio ka hmuhmi hna hi ruak 15 renglo an si tiah a chim.\nMinute 30 hrawng an i kap i, thawngpang a dai tiah a chim. Hi kahnak konghe thiamthiam in Lungshayan khuami pakhat nih a chim vemi cu kan khua hmanh in meithal puah thawng hi kan theih. Asinain hriamnam ngan khuachung ahcun a tla lo. Kan khua in meithal thawng kan theih hi minute 15 hrawng a si i, hi thawngpang kahnak theih ruangah Jania khuami cu kan khua ah an rak zam tiah a chim.\nTutan an i kahnak hmun ah hin voi nga ralhrang le kawlralkap hna hi an i kap cang. Hi hmun hrawnghrang Lungshayan auhsuh chungah KIA nih ralhrang kawlralkap hna cu umhmun nan khuar lai lo tiah an ti hna. Asinain ralhrang kawlralkap lei nih umhmun khuar an i timh lengmang caah i kahnak hi a chuak tiah an langhter chih.\nThawngpang dang: US ralkap minung 13 an nunnak a liam, August ni 26 zan ah nunthaap bomb voihnih an puah ruangah minung 70 renglo an nunnak a liam. Anunnak liammi chungah minung 60 renglo hi Afghanistan an si i, US ralkap minung 13 an thi tiah fehternak an tuah cang. Hi bomh puahnak konghe pehtlaiin IS ralhrang hna nih bomb a puahtu hi kanmah kan si tiah an thanh ve.\nNunthaap bomb an puahnak hi minung an tamnak hmun Kabul Airport ah voikhat a puak i, ahnu ah Baron Hotel pawngah an puah tthan. Hi nunthaap bomb puahnak ruangah hliamhma a tuarmi hi minung 140 renglo an si i, hliam a tuarmi chungah minung 18 renglo hi US ralkap an si. Hliam a tuarmi hi an tamtuk caah a nunnak aliam mi zong an um kho tthan tiah an chim.


Takpum Chung ah Kut Tawngh A That Lonak Zawn – THE CHINLAND POST\nTakpum Chung ah Kut Tawngh A That Lonak Zawn\nChin Digest Vol 2/No.3| Minung kan takpum chung ahhin tongh awk thatlonak tete an um, cucu hna cu;\nNa hnakhaw chung kha na kut in na purh/sawh ahcun na hnazang le na taksa a nemmi (vun) kha a rawk kho. Na hna a thah sual ahcun hna-ek coihnak lachon a nemmi tein din tein tuai ko. Asiloah a fah ahcun siibawi sin ah i piah hngap law a tha.\nNa hmai naa phiah caan le pakhatkhat na thuh caan dah ti lo, na hmai kha tawngh tuk lo ah a tha. Kut nih zei paoh te a tawngh caah hmaivun ah zawtnak a chuahpi khotu bacteria rungrul a umter khawh.\nZunput na kal caan dah ti lo caan dang ahcun na kut in nangmah tawk si seh, mi tawk zong muaitam piak lo ah a tha. A ruang cu na tol zawn (anus) he aa naih tuk tik ah zawtnak a chuahpi khotu rungrul a um. Tol ah zunpi in a chuakmi bacteria rungrul tampi a um i, kut in pawpi le ril kha harsatnak a pek khawh. Zunput na chuah tik paoh ah na kut kha satpiat in thiang tein na tawl ah a tha.\nMit lei thiamsang pawl nih atu le tu an chim lengmang mi cu na mit tawng hlah, hnuai hlah ti a si. Kut ah a taangmi mithmuh khawh lo rungrul nih mit caah zawtnak a chuahter khawh.\nKaa chung (mouth)\nKuttin seh hi hman lo ah a tha. Thathuut ruang le lungthin cawlcangh ahkhin mi cheukhat cu kuttin seh hman a si tawn. Cu tikah pum chung i a lutmi zawtnak rungrul cheu li cheu thum cu kut in dang (leidang) ah a phan tiah Siilei Journal pakhat nih a thanh.\nHnarkua ah kutdong sawh a hmangmi le hnapkhir khoih hman ahcun pum chung ah rungrul a lut kho. Khi bantuk na hman tuk ahcun fawi tuk in cumpi nih tlunh khawhmi si a fawite.\nKuttin chung i takvun\nZeiruang ah dah tawngh lo ding a si ti ahcun kuttin kar ah hnawmtaam a um theo. Mit in hmuh khawhmi a um bantuk in mit hmuh khawh lomi zong tampi a um caah kuttin kha tawi tein riam i thiang tein tuah ah a tha bik.\nPrevious Khrihfabu Hruaitu Le Ramkhel Rian\nNext Vice President Pu Henry Van Thio Biachimmi


Kan hnu kum khan Bethsy cu a pi nih a thih tak caah chungkhar ngeihchia ngaingai in an um. October ni 8 ah khan a thih kum khat nak a phan. Bethsy chungkhar hna an ngeih a chi tuk. Mah cacun a pi thih in kum khat a tlin nak ah philh lo nak lyrics video cu an tuah. Hi lyrics video ah hin Bethsy nih a pi dam lio hman an rak thlak pi mi hna langh ter a si. Bethsy nih “Lalpa ka ngai che” timi hla a sakmmi cu chuah a si fawn. Bawipa nih Bethsy te chungkhar hnem hram hna seh. A tang bak ah video zoh khawh a si lai.\n(Mah capar hi van rel chap) Laimi nih kan uar ngaingai mi hlasakthiam Bethsy te nupa hmanthlak pawl cu zoh an nuam kho taktak, an i rem kho taktak. Pathian rianttuan tu chungkhar an si tik ah zoh an nuam khun. An hmanthlak siseh hmuh nuam lo a um bal lo, zoh dawh taktak an um peng. A tanglei ah Bethsy te nupa hmanthlak dawh taktak mi kan van in dangh hna.\n← Ridder Bak Nih Caan Saupi Kaa Rak Timhtuah Lenmi Cu Fawi Tein Hlah Maw Teinak Ka Hmuh Ko Hih Tiah A Bianek In A Ti Hram+ Vedio\nIang Len Sung Nih Mizo Hla A Sakmi Cu View Tu An Tam Tak Tak Cang. →


Sui Thantlang Ah Hmaihuh Loin Khualak A Chuakvakmi Minung 26 Biaceih Zung Ah Chuahpi An Tong – Chin World News Evening\nLaimi/Chinmi hi chimh cawnpiak kan rak har ngaingai ko rua. Tuah hlah u timi khi tuah uh ti theih in kan theih i, tuah u timi khi tuah hlah uh tiin a lingtalet in kan leh rua tiah ka ruah. Rianṭuantu hna nih zaang hlei cawiin rian an ṭuan asinain cucu mipi nih kan theihthiam piak hna lo.\nTutan zongah atulio pulrai zawtnak ṭihnung Covid-19 ruangah ramkip pakhat le pakhat i tlawnnak phih khar a si. Cun ramchung mipi venhimnak kalpi cio a si i mipi zawnruahnak he Covid-19 pulrai zawtnak kong ralrinnak atu le tu mipi chimhpiak a si. Tutan zongah Thantlang ah hmaihuh (Mask) i bunh loin khualak a chawkvakmi dantak an si lai tiah ralrinnak le theihternak Loudspeaker hmangin theihter an si. Asinain cu zongah a zul duh lom kan um, tuzing ah minung 26 an tlaih hna tiah theih thiah asi.\nCu kong he pehtlai in Salai Thawngpi nih a ṭialmi rak rel “Tuchun Thantlang dirhmun. Hmaihuh (MASK) i bunh loin khualak ah a chuakvak mi minung 26 cu biaceih zung ah chuahpi an si i Upadi ning in 5000 liamter an si. Raithawinak nakin nawl ngaih a ṭha deuh,” tiah a facebook cahmaiah a ṭial. Cu he ai pehtlaimi a tangleiah Comment cheukhat ka rak langhter chih.\nComment:Salai Z T Lian “Hi Saya Thawng,Ralrinnak pek ta ah a tha men lai. Cheukhat cu ihrawk duh lo si lem loin an ngeih lo ruang zong si kho, siloah khuaika ah kan lak khawh lai ti an theih lo zong a si kho. A cawk khawh lomi zong an si kho men , siloah zulh duh lo bak zong an si kho ve men ko. Free hna in phawtzam dihnak uknak lei nih nan pek dih ko hna nain hmaihuh an ihuh lo ahcun dantat phu an si ko tiin kan pom cio ko hna lai dah. Nain ralrinak ca zong pek ta loin biaceihnak zung ah auh colh hi cu ka siarem deuh lo ee. Hmaihuh i huh lo zong ah Pee 6 dan hna in mi he an ihlat ko ah cun a tha ko tiin Texas , USA ahcun an ruah ko hi ta. Thawng na kan thanh i ka lawm,”.\nLehnak: Salai Thawngpi “ralrinnak hi thla 1 ringlo pek a si cang.\nSalai Z T Lian: Salai Thawngpi ,ralrinak ca (warning) pek ta kho ulaw, pekmi hna min zong record ah tha tein chiah i voihnihnak an zulh lo than ahcun atu nan tuahmi hi tuahding ah a tha men lai tiin ka ruah. Keimah ruahnak men asi. US zong ahhin warning menmen pekmi a um tawn. Ka lawm.\nSalai Thawngpi: cozah nih ca a chuah zong a tlawm ti lo. Cun zing, chun le zan in Loudspeaker bak in au hnawh peng a si rih fawn. Mah leng in tuah ding a taangmi pakhat cu cozah nih nawl a chuahmi kha inn khat ah pakhat phaw hna selaw mah lawng cu a taang. A fawi ti lo.\nAdmin hmurka: Atu bantukin ṭha tein thanhnak an tuahmi hi cu aho cio paoh dih zulh khawh cio izuam hram hna usih! Cucu kanmah le kanmah kan kilven zong. Mah rian kan kal taak in siaherhnak le zawnruahnak nganpi he hibantuk rian a ṭuanmi hna hi kan upat hna in kan hmaizah hna awk hrimhrim a si. A fawi te mi thil a lo nain a har ngaingaimi thil a si. Mipi caah pumpek bakin rianṭuantu an si ti kha mipi nih philh piak sawh hna hlah usih!


Palik, Immigration Agent Asiloah FBI Nih An In Rat Hnawk Tikah Zei Dah Na Tuah Awk A Si | Chin Cable Network\nPalik, Immigration Agent Asiloah FBI Nih An In Rat Hnawk Tikah Zei Dah Na Tuah Awk A Si World Chin Politics Tuesday, March 7, 2017 - 11:04 Palik, Immigration Agent Asiloah FBI Nih An In Rat Hnawk Tikah Zei Dah Na Tuah Awk A Si\n1.Kan him nakding caah le miphun sinak le chuahkehnak asiloah biaknak i dan ruang ah thleidannak zei hmanh um lo in buaktlakte in an kan tonghtham nakhnga palik kan i bochan hna. Hi catlap nih palik he ton tikah zulhding le na covo hngalhnak caah theihternak an pek lai. Hi thawngpang hi upadi lei ruahnak cheuhmi caah rinhmi a si lo. 2. Palik He Nan I Ton TikahNna Covo Hngal 3. NA COVO :\nBia an in halmi let lo in daite in um khawhnak covo na ngei. Cu na covo cu hman na duh ahcun fiangte in theihter hna. Na takpum dah, na mawtaw asiloah na inn chung check lo ding in al khawhnak covo na ngei. An in tlaih lo ahcun, daite in kal khawhnak covo na ngei. An in tlaih ahcun sihni bawmding in covo na ngei. Sihni ka herh tiah hal colh hna. Mipem na si zong si lo zong ah asiloah ram mi na si zong si lo zong ah, phunghrampi nih a nenhmi covo pawl na ngei hna. NA RIAN:\nDaite le tluangte in um.\nPalik hnahnawknak pe hlah law an tuahmi kham hna hlah. Lih chim hlah law a hmaan lomi ca pe hna hlah. Tlaih na si sual tikah nangmah he na chungkhar he timhcia tein um i zuam. Palik he nan i ton ning vialte a neknawi tiang cinken i zuam. Na covo buarpiak a si tiah na ruah ahcun na umnak hmun ACLU sin ah na lungtlin lonak ca in tial asiloah phone in chawn hna. 4. BIAHAL DUH AH AN IN FUH TIKAH:\nDaite in um. Tli hlah. Sualnak na ngeih lo asiloah palik nih na covo an buar ko zong ah bia al hna hlah, caal hlah law, kham hna hlah. Palik nih an hmuh khawhnak hmun ah na kut chia. Kal khawh na si le si lo hal hna. Palik nih na kal kho cang a ti ahcun daite in le thawngpang um lo in kal diam ko. An in tlaih ahcun zei ruang ah dah an in tlaih timi a ruang hngalh khawhnak covo na ngei. An biahalmi let lo in daite in um khawhnak covo na ngei i an in halmi na leh duh hna lo ruang ah sual phawt khawh na si lo. An biahlami leh na duh lo ahcun, fiangte in palik cu theihter ko. A cheukhat state hna ah cun, aho na si hngalhnak ding caah na min na chim hrimhrim a herhnak a um ve. Na takpum cung le na ngeihchiah thilri chek le kawl nakding caah lungtlinpi lonak nawl na ngei. Asinain na takpum cung ah hriamnam a um tiah paliknih an lungrumh ahcun naa hrukaihmi „a leng in an dah‟ khawh ko. Thazaang in na caal ding a si lo nain cu pinlei kawl le check an duh than ahcun al khawhnak nawl na ngei. Kawl le checkding in na lungtlinpi hna ahcun, a hnu ah biaceih zung ah nangmah kung ah a tlung kho. 5. NA MAWTAW AN DIRTER AHCUN:\nA ran khawh chung in a himnak hmun ah na mawtaw cu dirter. Seh that law a chunglei mei vang, thlalang awng hung law na kut pahnih cu mawtaw steering cung ah chia hna. An in hal ahcun na driver license, registration le na insurance hmuhsak hna. Palik asiloah immigration agent nih na mawtaw chung zohding in an in har ahcun, na al khawh hna. Asinain na mawtaw ah upadi buarnak nehnang a um tiah palik nih an ruah ahcun, na lungtlin lo zong ah an chek khawh ko. Mawtaw a mawngtu le a chung ah a thu mi poh biahalmi let lo in daite in um khawhnak nawl an ngei. A mawngtu na si lo ahcun na kal khawh le kal khawh lo na hal khawh. Palik nih na kal kho tiah an in ti ahcun daite in thu ko asiloah daite in kal ko. Palik nih na kal kho lo an in ti hmanh ah an in halmi leh lo in daite in um khawhnak nawl na ngei. 6. MIPEM NA SINAK DIRHMUN KONG AH BIAHAL NA TON AHCUN :\nPalik, immigration agents asiloah a dangdang rian ngeitu hna nih mipem na si le si lo asiloah ram mi sinak a ngei mi na si le si lo kong ah bia an in halmi leh lo in daite in um khawhnak nawl le cu kong ah anmah he i ceihti lo in na um kho. Khua zei ah dah na chuah, US ram mi na si le si lo kong, asiloah zeitin dah US ah na luh ningcang kong an in halmi leh lo in na um kho ko. (Ramri le vanlawngtual pawl le khuatlawng lamli pawl le chawlehhrawl in khual a tlawng mi caah telhchih in cheukhat mipem lo pawl caah pekmi visa hna caah zulh ding zulhphung sermi an i dang cio.)\nUS ram mi na si lo i immigration agent nih mipem na sinak ca an in hal tikah na ken ahcun na hmuhsak hrimhrim hna a hau. Kum 18 cung na si cang ahcun mipem na sinak ca na ken zungzal a hau. Mipem na sinak ca na ngeih lo ahcun an biahalmi leh lo in daite in um na duh zia theihter hna. Ram mi na si le si lo dirhmun kong ah lih chim hlah. Cun a dik lomi ca hmuhsak hna hlah. 7. PALIK ASILOAH IMMIGRATION AGENTS PAWL NA INN AN RAT AHCUN :\nPalik asiloah immigration agents pawl na inn ah an rat tikah, kawl le chek khawhnak nawl chuahmi ca pawl (warrant) an i ken lo ahcun na inn chung ah luhter hna lonak nawl na ngei. Kawl le chek khawhnak nawl chuahmi ca (warrant) na hliah khawh nakhnga innka tang a awngmi ah sanhter asiloah thlalangawng in a langhnak hmun ah hmuhsak ding in palik cu fial hna. Kawl le chek ding in nawl chuahnak ca (warrant) nih palik cu, cu ca chung ah aa telmi hmunhma kawl le checknak nawl a onh hna asinain cu ca chung ah aa telmi hmunhma le thilri lawng an kawl i an chek khawh. Tlaih ding in nawl chuahmi minung cu inn chung ah a um tiah palik nih an ruah ahcun inn chung ah an lut kho. Hmunhma thialternak (removal)/ mah ram ah kuatthannak (ICE) warrant tu cu lungtlinpinak tel lo in inn chung ah luhnak nawl an ngei lo.\nPalik nih check le kawlnak ca chuahmi warrant an i ken zong ah an biahalmi let lo in dai tein um khawhnak nawl na ngei. Palik sin ah biachim na duh ahcun, leng ah chuak law innka khar ta. 8. AN IN TLAIH AHCUN :\nSullam ngei lo in an in tlaih tiah na ruah ko zong ah caal lo tein um ko. An biahalmi leh lo in dai tein um ka duh timi chim hna law sihni hlanpiak colh ding in hal hna. Solhphelhnak bia chim hlah law le chuanlam kawl hlah. Sihni man na liam khawh lo ahcun, a man pek lo mi sihni hlan khawhnak nawl na ngei. Sihni tel lo in zei bia hmanh chim hlah, zei kong hmanh ah na min thu hlah law nangmah tein biachahnak zong pakhat hmanh tuah hlah. Na umnak khuachung number phone chonh khawhnak nawl na ngei. Sihni na auh ahcun palik nih na chimmi an ngai kho lai lo. Tlaih na ton sual ahcun nangmah he na chungkhar he timhcia tein um i zuam. Na chungkhar le na sihni tefetawn nambar chingchiah i zuam. Fa he khua a sa mi asiloah sii-ai in aa thlopbul lio mi na si ahcun lakhruak in thil a cang kho tawnmi caah timhtuahnak ngeicia. Ram mi a si lo mi caah a hlei in ruah awk pawl: Upadi buar ruang ah a hung chuah khomi pawl na sihni cu hal asiloah mi pem na sinak dirhmun in azukhannak tuah. Mipem na si le si lo cu na sihni dah chim lo a dang aho hmanh theihter hna hlah.\nThonginn chung ah na um lio ah, immigration lei in nawl ngeitu nih an in lenkai khawh men. Sihni he nan i chawnh hlan chung poh cu an biahalmi let hna hlah. Cun zei bantuk kong hmanh ah na min thu hlah. Catialmi vialte thate in rel hna. Na lung a fian lo asilole na rel khawh lo ahcun, holhlet ka herh tiah chim hna. 9. IMMIGRATION HRENNAK HMUN (ICE) AH AN IN CHIAH AHCUN :\nSihni hlannak nawl na ngei, asinain cozah nih na caah sihni an in chiahpiak lai lo. Sihni na ngeih lo ahcun, man lo in asiloah a man a niammi upadi lei riantuanpiaktu hal hna. Na ram tanzunglei palai (consulate) he pehtlaih khawhnak nawl na ngei asiloah an in tlaihmi kong na ram tanzung lei palai thanhding in palik cu fial hna. Immigration agent cu a biahalmi let lo in daite in um na duh zia theihter. Na sihni dah ti lo a dang aho sin hmanh ah mipem na si le si lo chim hna hlah. Sihni he i chonh hmasa lo in mah lungtlin tein mah ram ah kuatnak asiloah na dirhmun sining remhpiakmi tbk. kong ah na min thu hlah. Na min na thut ahcun US ah khuasak ding in naa zuamnak lam a pit kho. Mi pem nasinak (“A” nambar) i chingchiah law cucu na chungkhar zong pe hna. Cu nih cun na chungkhar nih na umnak an in kawl khawh lai. Na zumhmi pakhatkhat sin ah mipem na sinak ca khawpi fimter. 10. NA COVO BUARPIAK A SI TIAH NA RUAH AHCUN :\nChingchiah ding: Palik nih thil siloning in an tuahmi cu zalam cung ah dohdalh khawh a si lo. Thazang in cal hlah law na lungtlin lonak kong ah taza kan cuai lai tiah tlerh hna hlah. Palik i a nambar, a mawtaw nambar, khuazei agency ah a tuan mi dah a si le a dangdang pawl zong a neknawi tiang naa chingchiahmi pohpoh tial hna. Cun mit in a hmutu tette hna pehtlaih khawhnak nambar hal hna. Na hliamkhawn a si ahcun, na hma cu hmanthla hna (sii-ailei in thlopi zuam hmasa). Na lungtlin lonak cu, cu agency's internal affairs division asiloah mipi lungtlinlonak board ah ca in tial. Na umnak ACLU chawn hna asiloah www.aclu.org/profiling ah len khawh a si. © 2017 ACLU\nOriginally posted by the ACLU at: https://www.aclu.org/know-your-rights/what-do-if-yourestopped-police-immigration-agents-or-fbi\nChin American Association nih zapi caah Hakha holh in kan lehmi a si. Ca a kan lehpiaktu Thawng Lian Cung Thui, Van Hmun Lian, le Siang Lian Sang cungah kan i lawm.\nNote: Dallas chinmi ihruainak bu Chin American Association nih "Na Covo thei" timi ACLU nih an tialmi an lehmi a si. Mirang ca cu kan langhter lo. Laica cu an lehning tein kan van tar.\nHmanthlak: Pegitboard News


Na Zum Kho Maw? Hriamnam A Ngei Lomi Mipi Nih Ralkap Kan Tei Hna Lai – Onlinenungak\nNa Zum Kho Maw? Hriamnam A Ngei Lomi Mipi Nih Ralkap Kan Tei Hna Lai\nKan Bible tuanbia lak ah pa nganbik le pa thawngbik a hohmanh nih an tei kho lomi Goliath teitu cu pa tiatum lo David a si. David nih Goliath teinak dingah hriamnam tha le hriamnam ngan a hman lo. Chai le lung tekep men a si ko. Zeicahtiah teinak cu hriamnam ah a si lo i Pathian kut ah a um ti kha David nih 100 ah 100 a zumh.\nCu ve bantuk cun zei hriamnam hmanh a ngei lomi mipi nih hriamnam tling te a ngeimi rampi ralkap bu hi kan tei hna lai. A si kho lo a timi an um. Nain a si kho tuk. Kan theih bantuk in Kawl ralkap cu an milu sing 5 leng kai an si, Asia ram lak hmanh ah ralkap thazaang a thawng ngaimi an si ve ko.\nSinain tutan ah Mipi kan lung aa rual ning zoh tikah tei khawh lonak ding um lo. Mah belte hriamnam ngeimi kan si lo caah kannih kan mi teinak cu kan thazaang le lungrualnak a si. Mipi Sandah an piah ning, mino hna an cawlcangh ning le zan ah sangkip an cawlcangh ning le an lung a rual ning zoh tikah ralkap an lung a mit cang.\nSandah piahmi hna zong a tak cun Thihruai tu tha hmanh an ngei lo nain mi pakhat cio nih siikan an ngeih. Mi bia an ngai dih. Chim tu si nak in tuah tu si an i zuam dih hna. Cucaah tutan cu ralkap an sung hrimhrim. Kum dang he tahchun ding si lo. Nikhat hnu nikhat mipi lei ah vuanthan an dir. Palik le ralkap zong mipi lei an i mer thluahmah. Ralkap le palik an lung a dong ziahmah. An tha a dih thluahmah.\nZei tuah awk theih lo ah biatak in hran le mi tleih in tan an la. A sau an nguh ti lai lo.A tak cun mi tleih le hran kha teinak chuahpi tu a si lo. An sualnak a ngan tertu le an dantatnak a ngan ter chin tu khi a si lehlam. Tutan cu Pathian hrimhrim kan lei ah a tang. Minung a tingtang in ni 18 leng sandah an piah cang nain a nih cu a tlu i a thi ti le accident an tong i cu zat cu an thi timi a um lo. Thil mak tuk a si.\nPathian mi hna aunak in Jericho vanpang pi cu a ni sarihnak ah a cim ko kha. Zumtu hna caah hriamnam cu meithal a si lem lo. Cucaah Kannih kan rian cu David bantuk in Pathian nih zeidah a tuah lai timi tu kha zumhnak he cuanh ding a si. Kan hlawh a tlin hlan le teinak kan hmuh hlan ah lungdongh lo ding a si lai. Pathian kan lei ah a tang. Teinak cu Amah ta a si. Credit: Tluang Ceu Thang


President Trump thiam thiam si ko, Campaign a tuahnak ding kong a chim cang. Biden cu a tei cik cek ko cang lai hi\nPosted By: admin June 11, 2020\nTrump bantuk ah raltha hi an tam lai lo, President a si hnuah amah hlan ah President a rak si cang mi nih an tuah ngam lo mi a chim mi poah cu a tuah thluamah ko. Chim ding tam ngai. Mi tampi le vawlei cung mithiam le mifim nih an tih bik mi, raltuknak voithumnak a chuak lai tiah an rak ti tawn mi Jerusalem cu zeihman tih lo in Israel khualipi ah a cohlan ki.\nPresident Trump nih USA embassy cu Jerusalem ah a thial cawl, ramdang tampi nih President Trump tuah ning bantuk in an tuah thluamah ko ti kan thei dih\nThla 3 chung Coronavirus ruangah a buai hnuah, November Election ding caah fakpi in cawlhcang a tim ve cang. Tu cu election rally ngeinak ding kong ah thil zeipoah fiangtein kalpi a si cang lai. Ahmasabik ah Oklahama in a thawk lai i, state dang dang ah a kal lai. Texas, Florida, Arizona & North Carolina ah a kal campaign rally a tuah hmasa lai.\nPresident Trump kum 70 mi nih November ni 3 Presidential Election ah Joe Biden cu tei a tim. Trump nih the white house reporters sin ah a chim ning ah cun “Rallies tuah ding in timtuahnak ngei lio a si. Mah rallies kan tuah ding mi ah hin ruahchannak tampi kan ngei.\nRallies kan rak tuah cang mi ka zoh tthan tikah mipi thutnak a lawng mi pakhat hman a um lo. Tulsa, Oklahama state nuam tuk mi in Rallies kan thawk tthan lai. Florida, Arizona, North Carolina ah fakpi in teinak kan hmuh khawhnak ding caah rian ttuan kan nih tim. Credit-President Briefing\nBe the first to comment on "President Trump thiam thiam si ko, Campaign a tuahnak ding kong a chim cang. Biden cu a tei cik cek ko cang lai hi"\nDonald Trump Social Media thar langter si cang. A min hrim hrim uar um tuk an ti\nUS nih a chim ning bantuk in a tuah tak tak than hoi cang. Tih nung tuk mi misual an tha\nJoe Biden tanhtu facebook ngeitu cu ceilak in a mualpho ve cang hi


A Kan Poh I Ka Ningzah Ka Celh Lo – Chin 11 News\nA Kan Poh I Ka Ningzah Ka Celh Lo\nKa hawinu tlangval pa he kan tuah lioah kan inn pa nih a kan poh i ka ningzah ka celh lo. Ka hawinu birthday ah an kan sawm i ka kal. Kan ding kan ei hna i kan i nuamh a luan. A hnuah ka hawinu tlangval nih a ka hruai i hmun dang ah kan kal\nExpert: nan i ton cangka in nan tuahmi a si caah tuah a duh timi an theih i fawi tein an tei lengmang. Nangmah nih lam na sial caah a si. Cucaah na beer ding hi ngol law na hawinu tlangval pa zong hrial cang. Tluk than na duh ti lo ahcun na pumpak biachahnak a biapimi a si.


CACC Nih Hakha Ah Lai-Inn (Chin Traditional Village) An Sak Lai – The Chinland Post\nCACC Nih Hakha Ah Lai-Inn (Chin Traditional Village) An Sak Lai\nSalai CungCung|2019 April 9| CACC (Chin Association for Christian Communication) nih Gangaw peng Okhla khua ah CACC BM tonpumhnak an tuah i Hakha ah Lai-inn (Chin Traditional Village) sak ding in biachahnak an ngei tiah kan theih.\n“CACC BM tonpumhnak ah Lai-inn sak ding tiah biachahnak kan ngei. Nain tu hi hmunhma cu kan ngei rih lo, hmunhma kan kawl hmasa lai i a tlamtlin ah cun Lai nunphun khuate (Chin Traditional Village) kan sak lai. A laifang ah Lai-inn nganpi pe 70 le pe 25 in kan sak lai lai i a pawngkam ah Lai-inn fa tete in Mindat, Matupi, Peletwa tibantuk in Lai-inn pa 10 hrawng in (Yangon i taing-yin-tha- cezua) bantuk in kan sak lai. Hmunhma tha tein kan hmuh ahcun tha tein kan sak lai i ti le mei tha tein kan tuah lai. Minung um khawhnak ding in kan tuah lai, cun lai Ar le lai Vok tibantuk zong an zuat lai. A hmun hi kan mah duh ning ah cun Ekah 50 hrawng kan duh. Mah Lai-inn sak ding kong hi tukum CACC BM meeting ah zapi lungtho tein kan ceihmi a si” tiah CACC Art and Cultural Department Secretary Rev. Khar Ling nih The Chinland Post ah a chim.\n“Hi Lai-inn sak cu kan mah lei nih cun biachahnak kan ngei cang. Cozah lei tu kan chim rih hna lo, CACC -GS hruainak in hmunhma hi kan tawlrel lai. Hi hmunhma kan hmuh ah cun sak kan thawh colh ko lai. Budget zeizat dat a dih lai ti cu a fiang rih lo, a hmunhma nih a ngeih te lai” tiah a chim chap.\nCACC BM meeting ah Lai-inn sak ding, Lai movie (muaitawn) tuah ding le Laihla civui tuah ding tiah kum dang ceih bal rih lomi thil phunthum an ceih. Cun Kum 72nak Chin Miphun Ni Rezua tuah dingmi ah CACC nih an tel pi hna lai tiah kan theih.+++\nPrevious Aw-zai Kongah Chimtu Le Cawnnak Zeihmanh Ka Ngei Lo: Van Hlei Iang\nNext Transformer A Cak Deuh Mi Kan Thlen Caah Mei A Mih Nak A Si: Ramkulh Electric Zung\nHakha Pyidawta Market Hunnak An Tuah Cang


Miphun Hawi Ulenau Hna , Deadline Ni (6) Te Long Ai Duh Cang – THLIZIL THAWNGPANG\nMiphun Hawi Ulenau Hna , Deadline Ni (6) Te Long Ai Duh Cang\nMarch 14, 2019 Zohnuam Chin\nMiphun hawi ulenau hna ,\nDeadline ni (6) te long ai duh cang.Khrihfa nun cu nun hrawmh a si bantuk in tutan ahhin na chawva fangkhat hnih tein rak hrawmh ve hrim.Atu tiang a pe cia mi cungah kan i lawm.Bawmchantu vialte cungah Bawipa nih hnangamnak le nundamnak thluachuah in pe ko hna seh.\nTheihternak: (Deadline-March 20,2019)\nNi 8 lawng a tang cang!\nMalaysia leiin tuanvo ngeitu(Chin Youth Organization Malaysia [CYOM]) nih USA lei in Joel Bawi Hup Ceu bomhnak caah fund kawl piak dingin kan bawm hram ko uh an kan ti caah Vanmiproductions nih tuanvo kan lak piaknak asi. USA in $5000.00 Malaysia Rm ,20,000.00 tetal chuak kho sehlaw tiah target suai asi. Ramdang zong nih kuat khawh thiam thiam a si ko.\nThi Cancer cu tha tein thlop ahcun a dam mi an tam pi caah ruahchannak tampi a um ko. Cucaah a caan lio teah mah le siantawk tein $,10,$,20 ,$50, $,100 tibantuk in bomh khawh rak i zuam cio hna uhsi. Vanmiproductions nih an mah ca-ah fundraising tuah in a chuak mi zat poah cu anmah sinah Min Cazin he tling tein pek khawh kan i zuam lai. Indianapolis ummi caah Cash in pek a duh mi kan um ah cun Vanmiproductions phone number( (240) 786-8162) ah rak kan text uh law cash zong in rak lak khawh kan i zuam lai.\nJoel Bawi Hup Ceu Kong Tawi:\nMalaysia, Klang Meru ah khuasa mi Joel Bawi Hup Ceu cu kan hnu kum 2018 December thla in a zaw i sizung an va piah tikah a zual tuk cang i thi cancer a rak si cang. A zawtnak hi AML thi cancer a si. Sizung ah an piah tikah sizung um dingin Doctor te nih an ti hna caah sizung ah an um nain tangka an ngeih lo caah naite ah an ttinter hna.Sizung i a zawtnak thlopnak ding caah RM40,000 – RM50,000 hrawng a dih ding a si.\nJoel Bawi Hup Ceu, kum 24 i a chuahkehnak khua hi Hrianghnang khua a si i Tahan ah a pemmi an si. 2010 ah Malaysia a phan i 2016 November ah nupi a ngei, a nupi min hi Bawi Nun Dim (Vomkua) a si.Fa pakhat an ngei i an fate hi kum 2 te lawng a si rih. An fa te min hi Bawi Tha Cung a si.\nPrevious Post:Mithi Ruak A Chia Ngai Cang Mi A Ho Ti Theih Lo Mi An Char\nNext Post:UNHCR: Theihternak


Breaking:Video Hakha mino an i sum kho tilo’Ralkap cung ah an thil tikhawh nak an hman ve cang hi. – Lai Lungrawn Post\nHalkha khua chung ko ahcun a voikhatnak bik an si tiah ruah a si.. Sang dang in i cawn awk tlak an si.Anmah Keisih Mino Bu Page nihcun hi ti hin an langhter’Halkha khualipi activity cu kan sang Keisih Mino Bu nih kan thok hmasa i tuanbia tial hmasa bik kan si”\nRelchap duh mi hna caah:International nih kau deuh in kawlram thilcang kong an hngalh deuh nak le action an lak deuh nak ding caah Indianapolis downtown ah duhlonak langter ve kan hau.Kan mah nih kan duhlonak le thil dik lo kan hngalh ko i kan aupi lo ah cun midang zong nih action lak an huam ve loh.\nIndiana khuasa pawl nih nan dirhmun raklangter cio uh. Media ngan pawl zong kan sawm hna la.\nComing Saturday 12 noon hi kei nih cun ka Duh.\nThawngpang dang:Phungchimtu 3:16-17 Cuhleiah vanrang tangah hin tthat lonak nih dinnak le ahmaanmi thil kha an hmun a rolh lengmang hna ti kha ka hmuh. Ka lung chungin Pathian nih miding le mitthalo cu aa khat rep in bia a ceih ko hna lai, zeicahtiah kan hmailei vawlei zong hmanh ah khin zeizong vialte hi anmahle an caan te cio ah an tling cio ko lai, ka ti. Isaiah 59:14-15.Dinnak cu kan tthawl i ahmaanmi thil nih a naih in a kan naih kho lo. Zapi i pumhnak hmun ah khan biatak cu zeihmanh ah rel a si lo i biaceihnak hmun ah khan dinnak zeihmanh a um lo. Biatak chim kha a tlawm tuk hringhran caah tthat lonak tuah a duh lomi cu, mihrut ah rel an si,” an ti. Bawipa nih hihi a hmuh dih i dinnak a um lo caah a thin a hung.\nAmos 3:10’An ralhruang chungah zaang-ennak’le firnak in thil tampi a khong luaimaimi hna nih hin, dinnak kha zei a si tiah an hngal lo, tiah Bawipa hrimhrim nih a ti.Phungchimtu 5:8Acozah pakhatkhat nih misifak kha an hrem hna i dinnak le an hmuh awk a simi kha an pe hna lo, ti na hmuh tikah na khuaruahhar hlah; bawi paohpaoh cu an cung i a ummi bawi cio nih khan an huhphenh hna i cu hna zong cu anmah nakin a sang chin deuhmi bawi nih khan an huhphenh chin ve hna.\nAmos 5:7 Biading kha a bingtalet in a thlai i, dinnak kha vawlei ah a hril.\nSalm 94:20-21Bawipa, ziknawh a eimi biaceihtu hna he cun zeitinhmanh in nan i tlak kho lo, din lonak kha dinnak ah a ser i mitha kha a rawi a phiar i a sual lomi kha thih dantatnak a pemi hna he cun a komh in nan i kom kho lo.Amos 5:24Sihmanhsehlaw nannih tu nih cun’biading kha ti bantukin luanter u law dinnak kha a cat lomi tiva bantukin luanter camcin ko u. Biak Lian Vel\nRelchap duh mi:Trump hi khrihfa kan ca ah cun kan him nak lungpi pakhat bantuk asi . Laimi khrihfa nih cun kan soisel ngam ding ah ka ruat lo.Trump nih kum4 a tuan Chung ah zalong te in pathian kan thangthat kho vawilei pumpi thinphan in a kan chia tu IS le Mi tha lo ralhrang pawl zg adeih tar bak hna.baibel ning in nulenu palepa nauthah lai Nawn sual nak zg a doh bak.mah cucu laimi pastor cheu khat Jonah bantuk zam mit le pem mit lawng a au ko mi nih heh tiah kan va doh ve mi hi a pawi tuk


nu le pa bia ngeih hi nunnak a si, Mipa nih a nu bia a ngeih caah a hawile an thih lioah a luat | Chin 7 News\nnu le pa bia ngeih hi nunnak a si, Mipa nih a nu bia a ngeih caah a hawile an thih lioah a luat\nOctober 23, 2018 admin KNOWLEDGE, MYANMAR 0\nNu le pa bia ngeih cu thluachuah hmuhnak lawng si lo nunnak hrimhrim a rak si. Mipa nih a nu bia a ngeih caah thihnak in a luat bak ve. Nizan tihni Thailand ram motor accident i Kawlram pa a thih lo cu a mak kho tuk. Midang cu a thi len hna, cun a thi lomi zong hma fak an tuar dih nain a nih cun hma zong a hmu lo. An i citmi motor a accident lengah a kaangh caah mi nung tamlak an thi.\nMah thihnak in a luatmi Kawlram pa cu amin ah Lwin Moe Thu a si i Yangon khuasa a si. Thailand ram ah kal in phaisa a kawlmi si. Thadinyut caan teah ka nu le pa ka tlawng hna lai a ti nak ah atu bantuk in motor accident a ton hi a si.\nAn i citmi motor nih thingkung a pah (teih) cu tikah an motor sii bawm pawl an kuai i a kaang. Motor mawng telh in motor cuangmi minung 15 chungah 9 cu a hmun ah chikhat ah an thi hna, 2 hma fak taktak an tuar i a dang 4 hi hma cu an hmu ve nain tihnung tuk an si lem lo. Cu lakah cun kawlram pa cu hma zong a hmu lo.\nMedia le tuanvo ngei pawl nih bia an hal, ziah na hawile an thih le hma an hmuh lio ah nang hi na zeihmanh naa khawn lo ning si? zeidah na tuah tiah an hal i a lehmi hna cu, motor kaa cit lai teah ka nu he phone in kan i chawn i “pathan” rak rel, na rel khawh lo hmanh ah na phone kha rak ong law rak ngai te tiah a ka ti caah ka nu chimmi bantuk tein “pathan” cu ka rel ve caah ka luat tiah ti.\nHma a pumi midang cu heh tiah motor thlalang an khui i an luat hna nain a nih Kawlram pa cu zei ti a luat zong an thei kho lo. Him bawm tein a luat ko. Motor leng a chuah ning cang zong an thei kho lo. Anmah Buddhist zumhnak cun “pathan” timi a rel ruangah kan pathian nih a luat ter tiah an ti. Hi thil hi Oct. 21 ah a cangmi si.\nRef. Myanmar Daily News\nThawnglatu thih kongah Saudia Arabia lei chimmi cu Trump lung tling lo\nDuhtu le uartu (darling) ngeih lo a thatnak phun (4)


Ruah lo le Ruah lo Hna Ka Ruat Tawn – Hakha Cherry\nHlan lio kan pupa chan ah dinfelnak le dawtnak , zawnruahnak ,Lungrualnak in an khat, Cucu an zumhnak ah fektein an rak dir timi hmuh khawh asi.\nTuchan, Ramdang kalchan ah cun , Mirum nih sifaak zeirellonak, Phaisa ngeih deuh dawtnak thlaudeuh phun in, pakhat le pakhat cungah nang maw kei? timi ruahnak , midang zohchih in i zuamcawhnak tbk in kankhat.\nHlan lio kan pa le Chan ah cun Evangelist an rak ttuan ah hin phaisa pek chim lo khuamawcaan ah Arthah dah ti lo An mah riahcaw te le kedanhchia te he chukcho an kai, Tihal an tuar, sifah , biafi chimcawklo an rak intuar .\nAsinain Tuchun ni ah cun Pathian thawngtthabia le hla kan karhter ning zoh tik ah Mitzohrem tiang lawngte an lo. Thawngtthabia chimpah Bible cauk tang in phaisa kawl ah aichok mi kannkarh hi mu!\nCrusade voikhat tuahnak le Camping tuahnak ah Ting 100 MMK hna kan dih Ttah thluahmah aphu! Phaisa phalh loin Cawnpiaktu kawl ding ah ithawh ngam dawh kan si ti loh. Hlasa pawl nih le PATHIAN hlabia ansak nain ACTION an tuah tik ah PATHIAN leiruam alang loh ti awk in an um..\nFak deuh in PATHIAN nih lungfim akan duhpiak ko rua…By-Hniang Tha Ceu


Pu Chan Hre Cu Ningzak Tukin An Phomh Ko! – Chin 11 News\nPu Chan Hre Cu Ningzak Tukin An Phomh Ko!\nZahan Zan Pu Chan Hre Chimmi kha A lih lanwgte a si Pathian zong ttih pah ding tiah Pu Cin Thawng nih a phomh bak ko hih!\nNizan Surngen khua bawi pa nih bia achim mi cu mikip nih kan theih cio lai tiah ka ruah. A chimmi vialte kha velh atongmi hna nih hi ti hin fainter nak bia cu an vun tuah cang. Nizan khuabawi Pu Chan Hre nih live in bia achimmi vialte kha lih le hrokhrawl lawngte a si. Sia zong an rak I put duhlo, an kan nawlmi zong si lo tiah fainter nak cu an tuah.\nCun Cin Thawng nih hi tihin a vun fainter ve. Keimah cu inn an rak hrawh piakmi kha ka si. U Chan Hre nih a chimmi kong ah tlawmpal te ka vun leh ve lai. Bia cu chim dih khawh a si lailo caah tlawmpal telawng ka vun leh lai. A pakhatnak ah hi tihin aleh, Ukchohyi hi kan khua ah um kan duh caah thimnak cu kan tuah a sinain amah nih a ka tei. Cun lam cawhnak a chim rih mi cu lam hi company nih nihnih chung cu an ttuan ko a sinain Pu Chan Hre le Company nih an tuahmi lam hi a dik maw diklo va zoh uh tiah an kan ti. Kan va zoh tikah pee 9 atling men lanwgte an si cu caah kan cohlang lo. Cun kha lam nan tuahmi hi a tthatlo caah report nan duh maw tiah kan ti hna I kuthirnak kan tuah. Cu caah kan lung atling dih.\nCun Ttai saa zong sining lo le lih lanwgte in a chim. Cun caa peknak kong ah ka leh duhmi cu ca hi an mah nih an ka pek hmasa. Kha ca an kan pek ruangah kanmah lei nih kan duh velo. Ca an kan pek ni cu vawlei kan I hrawm hngalo mi le ti le me ikan I hrawm hnga lomi cu zei dah a si tikha a si. Cun an kan velh a timi kha an mah velh nak lanwg zei a rel I kanmah an kan velhnak zeihmanh a rel lo cu a si. August 10 ah kan inn a rak luh. A ke in inn cu a rak chuih I a ho dah ca aka pe kho lai a hodah nan si ca a ka pe mi hi, min a ka thut piak uh tiah a rak kan ti. Cu ticun a kan buaihnawh peng I ka nau le nih na kan luh hnawh taktak maw zei dah a si tiah kan buai hna. Mi zapi nihcun lung he thingtan he kanmah cu an kan zuanhnawh nak cu a si. Ka thichuak e zei e zok e mi nih an ka ttah a timi hna zong hi lihlawng te a si ka pom baklo mi a si. Pathian zong hi ttih pah ding asi tiah fainter nak cu atuah.


CNLD an pupu Pu No Than Kap nih Falam holh ‘Chin Official holh’ ser ding Thein Sein cozah a halnak a phuan – Myanmar Chin\nJune 20, 2020 Myanmar Chin Chin 0\nLungsamat Media he biaruahnak ah CNLD an chairman Pu No Than Kap nih Falam Laizo holh cu Chinram official holh (zung hmanmi holh) ah ser ding le Chinram sianginn vialte ah cawnter ding ah President Thein Sein cozah sin a rak halnak kong a phuan.\nChinram official holh caah Laizo holh siseh tiah a duhnak aruang zong a tanglei bantuk in a chim chih.\n-Maymyo ummi Mirang cozah Education Department nih 1992 kum ah Laizo holh le ca hi Chinram sianginn vialte ah cawn dih siseh tiah biachahnak ‘resolution’ an rak tuah cangmi a si.\n-1958 August ah tlangcung miphun holh in nan chim lai(zeidah timi a chim chih lo) an ti tikah Chin miphun aiawh in Laizo holh kha U Nu cozah chan ah rak hman a si fawn.\nCun, Chinram ah common language(zapi hmanmi) ngeih ding hi a har ngai lai, nain ‘official holh’ cu a fawi tuk, CNLD kan tlin ahcun comman language kan ngei khawh lo zong ah official holh cu kan ser hrimhrim a herh tiah a chim fawn.\nThein Sein cozah nih Chinram official holh kong ah Chinram pengkip kal in mipi ruahnak an rak lakmi kha a diklo, mipi ruahnak lak loin an nawlngeihnak hmang in kan cawnter ko hna sehlaw kum tampi a rau hnu cun zapi nih kan hman khawh ko hnga, official holh ah ai chuah ko hnga tiah a chim chih.\nCozah nih Kawlholh hmanter an kan duh lio ah mipi duhnak an kan hal hmasa tung lo, mah ti cun pei an kan cawnter i atu cu zapi nih kan hman beh ko cu, Chinram ah official holh kan ngeih khawhnak ding caah aa-na-sin(dictator) pakhat a chuah ahcun a tha ngai lai tiah capo pah in a chim fawn.\nNote: Kan hnu zarh June 7,2020 ah a chimmi a si. A chimmi dihlak ka tial kho lo, interview ah chimnak zawn 2:02:00 ah zoh khawh a si lai.\nThlacamnak in bawm hna uh sih.\nHruaitu tha nih cun mah pengtlang holh lawng kha midang nih hmang dih hna seh timi lungput an ngei lo(Salai LTT)


Afghan ralzaam hna cung ah vawlei cung ram hna dirhmun – Buanchukcho\nBy- Salai Dawtcemsang\nTaliban nih Afghanistan ram an lak hnu in minung hawi cung ah zawnruahnak vialte le nuhrin covo vialte a tlau dih lai ti mi tihphannak ruang ah Afghanistan ram mitampi nih an ram chuahtak an i tim hna.\nUnited States of America ram hi Afghan ralzaam kong ah biatak tein a bawmtu a si. US ram cozah lei chimphuannak nawlngei mi nih Afghan ralzaam 15,000 tluk hi US ah thial an si cang i, ralzaam 18,000 hrawng cu US ah thial nakding ah an hngah lio a si tiah an langhter. US ram nih hin Afghan rammi minung 22,000 tiang hrawng cu cohlan chap ding in timhtuahnak a ngei.\n(Source : AI Jazeera)\nAfghan cheukhat raltuknak vanlawng 40 renglo in Uzbekistan ah an zaam\nAugust 15 ah Taliban nih Afghanistan ram khualipi Kabul cu a vun laak i rammi cheukhat cu Uzbekistan ram ah raltuknak vanlawng 40 renglo in an zaam.


SALAI TLUANG ZA THANG NIH PAKHATNAK A HMUH, LAWMHPI CIO USIH – The Chinlung Post\nSeptember 14, 2021 admin Chin 0\nBawipa Thawng in tluang tein Nunu Biazai Ṭial zuamnak cu kan lim. Teinak cotu Salai Tluang Za Thang (Vanzaang) 1st, Salai Tuan Kam (Yangoon) 2nd, Salai Dk (Norway) – 3rd. Salai Siang Cung Lian Hlawnceu (Thantlang 3rd).Teinak cotu nan dihlak cungah kaa lawm. Kan lawmhpi tuk hna. Tukum cu pa lawngte nih teinak na kan hmuhpiak. Nu pawl ṭan kan ṭual a hau tinak a si.\nHi laksawng peknak dingah a ka bawmtu ka hawile (min langhter duh lo) nan cungah kai lawm. Bawipa nih thlua in chuah hram hna seh. Miphun caah nunnak petu CNA/CDF nusal/pasal ṭha hna kong he aa pehtlaimi biazai kan thim. Hi mark zohnak ah ka thluak a ba hringhran. A ruang cu aa zuammi pawl an thiam tuk hna caah a si. A thim kaa harh tuk.\nHlan ah ka rak chim cia bangin i ralrin deuh lo ruangah mark zuhmi nan tam ngai. Spelling nan zohfel lo, nan catlang chiah dan tete zong zoh a haumi a tampi. CDF/CNA tiin ka ṭial ko nain CDF lawng or CNA lawng in tlang a tarmi zong nan um. Nan tlangtar hi a biapi tuk. Cun nan biazai fang aa dawh ko nain a herh hauha lo ah dot point ,comma le full stop ṭhenmi zong a tam. Nan biazai pawl a ṭha nain nan tlangtar nan kheng lo tiin mark tampi aa zuk.\nA tanglei biazai ṭialtu hna hi an biazai ṭial a thiang hlim ruang hrim ah mark tampi aa chap. Ka vun post tikah rak zoh cio te u te law. Teinak a hmu rih lomi hna zong kan lawmhpi ko hna. Biazai zuamnak sunlawipi tu nan si. Hmailei ah caan a tampi rih. Teinak a hmumi hna biazai nan rel tikah rak cawng cio ve te u law. Lawmhpinak le upatnak roca hi kan pe rih lai lo. Ram a buai tuk lio a si i ram daih tikah rocacu CNA theihpinak te he pek khawh kan zuam hna lai. Nan ka theihthiam lai ka zumh.Upatnak ngan he,Sui Len Sung Hrangtlung (Nunu) Australia.\nCabiadang:Lungchung um bia. Hlasak lawng an ka thiah peng i biachimnak caan ṭha tein ka ngei bal lo. Ka chungah ai khong mi bia vialte ka chuah lo cun kekkuai in ka ṭap peng. Mah caah cun hi kaa tehin, kan nusal kan pasal hna kong he pehtlai in, sau nawn ka rak ṭial ve lai.Amanh mi nih ka relpiak ve ulaw tiah kan sawm hna. Ka lawm. Ram le miphun caah a pum ai pe mi u le nau, hawikom dawt vialte hna, upat ṭihzahnak kan pek hna. Nan cungah kai lawmh zat hin ka hmur le kaa le bia in ka chim kho lo. Nan kong ruah ah mitthli lawngte a luang peng ko. Ram le miphun dawt ruangah nan ngeih mi chawva, inn le lo, hawi le kom, inn chungkhar vialte le rawl thawthaw, nan nonak (youth) le nan zalon nunnak nan kaltaak khawh mi hi cu ka ruah lengmang ah ka lung nih a phan kho lo.\nTuchan hrimhrim ah cun social media le zeidang le zeidang ruangah SACRIFICE (raithawinak) timi hi ahartuk cang. Sungh ding le kaltaak ding thil a tamtuk. Keimah pumpak nih lairam ka dawt bak ko. Lairam caah ka nunnak kai pe siang ve ko tiin, khua ka saknak NZ ram in ka chim ve. Natein, a caan hei phan taktak sehlaw ka sining le ka zeizong vialte hi kaltaak in ka nunnak hi vai pe ve ning law cu ka pe siang taktak hnga maw tiah ka ruah tik ah ka minung sinak in cun kaa harh bak ko. I, ka chim duhnak bik cu nan raithawinak hi a ngan TAKTAK. A lianlian taktak i, mi sawhsawh nih tuah khawh mi thil zong asi lo. Mah caah cun upat lo le ttihzah lo le ṭahpi lo awk hi nan ṭha hrim loh.\nSideNote: Pa hi cu Pathian zaangfahnak thawngin takpum thazaang hi cu nan i ṭhan pi ti ah cun ka palh thlu lai lo. Mah caah cun training le zeidangdang nan luh tik ah hin a har cu ahar tuk ko lai nain nan i fawih deuh men la ti khi ka hei ruat.Nain nu belte hi cu keimah he hna ka van tahchunh ah cun kan ṭhawng ko nain, ruah lo piin ramtang ah centhlok lak le caangvat le ruahsur lio hna ah training hei ka pe hna sehlaw kaa zawt phah ko la tiah ka zumh. Cu lawng si loin nu hi cu kan herh bau mi hi zaleng asi. CNA/CNF/CDF online meeting hin ka ṭhu, si lo le live in ka zoh caan ah kan NUSAL hna nih nulei sining harnak an chim hin cun ka theihthiam piak tuk hna.\nInn um sawhsawh hmanh ah ahar/aherh mi thil khi ahei tam. Ramlak le mipi le PA he khuasak nak chinchin ah cun zeitindah a va har hnga timi khi ka ruat. Mah caah cun ka U le ka Nau hna kan upat tuk hna. Nusalttha hrimhrim nan rak si ko. Telh chap ka duhmi cu, tuchan ah cun LAIMI dawtnak le tlaihchannak timi a zor thluahmah lio ah kan unau, kan Chin ralkap nusal, pasal ṭha nih athar in kan thinlungah nan nunter ṭhan.Nanmah thawngin, alam kip in Lairam, Lai miphun hi kan ṭhangcho, kan par chinchin cang lai timi fiang tein ka hmuh. Atu hmanh ah hin ai thok cuahmah cang tiah ka telh chih.\nAdonghnak lei ah chim ka duh mi cu, nilin le lam chosaang le ruahpi sur lak ah nan vaih lio zong ah khan, ramdang ummi nan unau le nih kan in philh hna lo, kan in dawttuk hna. Nan caah aherh ning in khua kan khaang, rian kan ṭuan i kan in ruah lengmang ko hna tiah chim ka duh. Ahlei in, liannganbik kan Pathian, Jesuh Khrih Thiang Thlarau nih an philh hna lo i an um pi zungzal ko hna ti kha philh hlah. Zeizong vialte lak ah a ṬHA bik mi RALHRUANG JESUH KHRIH dawkaw kan ngeih cuh! Mah lawng si hlah, Atei cia VAWLEI ah dawkaw khua asa mi kan si ko cuh. Jesuh teipiak cia ram vawlei…kan sung kho ti lo. Teitu ciasa kan si cang. Mah caah cun, Ralṭha ngai le ṭihnak zeihmanh ngei lo in kal cuahmah u! Upat nak he, VHS.\nPASAL BIACHIM CIAMMAM A HMAN TUK, SIASAL CU MAW KAN TEI LAI LO


Innkangh Ruang Ah A Thimi Nusaltha Pi Ui Cer A Zumhnak Tuanbia Tawi – THE CHINLAND POST\nInnkangh Ruang Ah A Thimi Nusaltha Pi Ui Cer A Zumhnak Tuanbia Tawi\nCity Hunter| 2018 June 1| May 31 zan, Hakha innkangh ruang ah a thimi Pi Ui Cer (Ni Ceu nu) tuanbia le a zumhnak kong Halkha Khuahlun in Dr. Hrang Hlei nih Hakha Tlang viber group ah a tanglei bantuk in a tial.\nHakha khuapi innkangh ruang ah inn pahnih le dawr pali a kaang i an ciam dih. Cu pin ah Pi Ui Cer (kum 87) le a fanu Van Bawi Zi (kum 49), cun Pale store dawrtuahnak inn ah a ummi Pi Hliu Ngo (A Han Nu) an thi.\nMei ah a kan pamtaakmi Pi Ui Cer (Ni Ceu Nu) hi Rev. Edward Mang Kio Thang nupi a si. Rev. Mang Kio Thang cu Halkha khuauk bawi arak si. Ni Ceu Nu thawng in khrihfa ah a hung cang i pastor zong Lung Biakinn ah caan saupi arak kan tuanpiakmi a si. Mang Kio Thang lungthlennak kong cu Dr. Johnson nih hmanungbik a tialmi cauk, On the Back Road to Mandalay (pages 255-258) ah a langhter.\nNi Ceu Nu a zumhnak a fehning le nu raltha arak sinak kong Dr. Johnson nih a tialmi tawite in ka vun langhter. Kan nu Ni Ceu Nu philhlonak ca ah a si:\n1. Dr. Johnson te Halkha an phanh hmasa, 1947 ah hin Mang Kio Thang cu khuauk bawi arak si. Hlan lio khuauk bawi dang bantuk in zuu le sa he arak i ciah ve. Hi bantuk minung hi a hnu ah bochan ngai mi pastor ah a hun i chuah te lai tiah Dr. Johnson nih a ruat lo.\n2. A nupi (Ni Ceu Nu) thawng in Mang Kio Thang cu a lung aa thleng i khrihfa ah a lut. Cu kong cu Dr. Johnson nih chim lengmang ding le philh awk a tha lo mi tuanbia a si tiah a ti. Voi khat cu Innral Nubu Nithum zaan thlacamnak ah Mang Kio Thang papa a damlo tiah thawng an theih. An inn ah an va kal i Ni Ceu Nu nih tha tein arak don hna. Cuti nu rual nih an cung i zawnruahnak an ngeihmi cu Ni Ceu Nu nih a hmuh tikah, an inn ah cun len a sawm lengmang hna i thla an campiak tawn. A hnu ah Ni Ceu Nu a lung aa thleng i khrihfa ah luh aa tim. Hihi hlan chan i nu diarhmun ah, a hlei in khuauk bawi nupi caah a har ngai mi a si. Asinain, Ni Ceu Nu cu Khrih a zumhnak ah nu raltha ngaingai arak si.\n3. Ni Ceu Nu cu tipilnak ka ing lai tiah biakhiahnak arak ngei. Hlan ah cun an zumhnak a feh le feh lo, Khrihfa nun ah an i biatak maw biatak lo ti hngalhnak ah thlaruk chung an rak hngahter hna. Cuti tipilnak in ding ah thlaruk chung a hngah lio ahcun, zaan an ih kar ah an inn arak kaang. An minung an him fangfang lawng a si, an thilri vialte mei ah arak ciam dih. Cu tan ah cun inn 7 arak kaang. Hlan khuahrum bia mi hna ruahnak ah, Ni Ceu Nu nih Khrihfa Pathian a biak caah a cungah an khuahrum a thinhun langhternak a si an ti. Cu tikah an innpa chakthlang mi tampi nih Ni Ceu Nu cu heh tiah an mawhchiat. Nangmah ruangah kan inn a kaang; cu caah ram dang biaknak cu na kaltak i lawki (lai phung) ah a kiar than a hau. Cu lo ah cun hi nak thil tihnung deuh nih a kan tlunhnawh sual lai tiah an ti. Hi lio hi Ni Ceu Nu caah a har ngaingai. Cu lio ah cun zumtu a nu hawi hna nih thlacamnak in an bawmh, zumhfek in a um nakhnga thazang an pek. Cu lio thengte ah cun Mang Kio Thang nih: “Kan ngiatnak a sau nawn cang. A tu bantuk innpa chakthlang nih an in mawhhchiatnak le sual an in puhnak hi na tei khawh i fek tein na diar ahcun, na zumhnak hi a hmaan tiah ka hngalh lai” arak a ti.\n4. Ni Ceu Nu cu a zumhnak ah fek tein arak diar taktak i Mang Kio Thang (Ni Ceu Pa) zong cu a nupi (Ni Ceu Nu) thawng in a lung aa thleng i Khrihfa ah a lut ve. Mang Kio Thang cu Paul bantuk in a nun khel aa let mi pa, zumhtlak Khrih hnuzultu pakhat ah aa chuah. A hnu ah Bible Sianginn a kai i 1961 thawk in pastor rian a tuan. Lung Biakinn saknak ah biatak tein thazaang arak chuahtu le bochan ngaingai mi Pathian rian tuantu ah aa chuah. Dr. Johnson te 1966 i Kawlram in anrak dawi hna lio ah Kawlram Khrihfa hi harnak an tong lai i an zumhnak an kaltak sual lai ti anrak phan bik mi a si. Cu lio ah cun Mang Kio Thang nih Dr. Johnson sinah arak chim mi bia cu: “Bawipa, tap hlah, na ngaihchia in na lung zong dong hlah. Zei kan ton zong ah zumhtlak in kan um ko lai. Khrih sinah thih tiang in zumhtlak kan si ko lai.”\n5. Hiti Mang Kio Thang nih zumhawktlak taktak in Pathian aa bochannak cu a nupi, Ni Ceu Nu zumhnak thawng in a si. Ni Ceu Nu cu zumhnak ah nu raltha arak si.\nNgaihchiat hrawmpi le upat peknak he,\nPrevious Zeitindah Inn A Kangh I Hakha Chawdawr Nih Zeidah An Tuah?\nNext Tukum Chinram Tanghra Result Nih Nikum Result A Lonh Kho Lai Maw?


Kah lo awk thatlo caan zong a phan te kho men - TIMES OF CHIN NEWS\nKah lo awk thatlo caan zong a phan te kho men\n“Chunmang le Saduhthah” April 13, 2021\nBiaceihtu 8:22 “Gideon cu nangmah nih kan uk tuah, Midian kut chung in na kan chuah, an ti. Gideon nih, “Keimah nih kan uk hna lai lo, Bawipa nih an uk hna lai, a ti hna”\n1. Israel mi nih Bawipa duh lomi an tuah caah Bawipa nih Midian ralhrang kut chungah kum 7 a pek hna. Kawlram mipi nih Bawipa Pathian an cohlang loh, Bawipa duh lomi milem an biak, missionary an thawl hna ruang ah kum 70 Ralkap ralhrang misual kut ah a kan pek ve.\n2. Kawl biaknak nih hin thilnung thah an duh lo. Khiangthawng chung fikfa te hmanh that loin an chuahter tawn. Fikfa hmanh thah lo ding, a timi biaknak le miphun nih nunnak le thlarau ngei, sualnak ngei lo, mino tete 700 tluk an thah cang hna. A thongthong in an tlaih fawn hna. 3. Bawipa mithmuh cu chim lo, Buddha an pathian mit hmuh zongah sual nganpi an tuah cang, an tuah lio, an tuah ko rih lai. Teitu an lo nain a sungmi an si. An tuhmi an zun cawk te lai lo. Anmah tu biaceih zung ah chuahpi an si ve te lai.\n4. Gideon le a ralkap nih Muko an tum tikah Bawipa nih ral vialte cu anmah le anmah kha a tukter ciammam hna i Beth-shittah tiang an zam. Bawipa tuah mi a si. 5. Kawlralkap nih an thah, an tlaih mi hna lak ah hin ralbawi le ralkap chungkhat le hawikawm tampi an i-tel ve lai. Caan a zat tikah anmah chungah tuknak, tlaihnak le thahnak a chuak tuan ve lai.\n6. Tu lio caan ah CDM ah a lutmi hna hi nan sunghmi nan hlawh nan hmuh than dih te lai. Ram caah minthatnak an in pek rih hna lai. Har ko hmanh seh, van i hnek ko rih u. 7. CNA nih kap rih lo tein lungsau an i-cuhmi cungah kaa lawm. Tarnu tarpa le ngakchia harnak chung in, har chin nak chung in an khamh hna a si. Kah lo awk thatlo caan zong a phan te kho men.\n8. Khuachung nungak tlangval hna caah CNA ah luh ve caan rem ngai a si. Khua chung i um sawhsawh nak cun, training kai ve le thiam ve hi a tha deuh tuk. Cozah thar aa thlen tikah cozah riantuan, Federal Army, nan si colh te lai. Cozah thar nih ralkap a lutmi cu covo tam khun in a pek te hna lai. 9. Federal Cozah thar a chuah tikah, “Chin mi hi Kawl ralkap mi tha lo kut in a kan chuahtu nan si, nanmah nih kan uk tuah u” an ti te lai. Gideon bantuk in, “Chin mi nih kan in uk hna lai lo, Bawipa tu nih kan uk ko seh” kan ti ve te hna lai.\n10. Cozah uknak thar ah Thawngtha biatak zalong tein chim khawh asi cang lai. Darius siangpahrang nih “Ka peng chungmi dihlak nih Daniel i a Pathian cu nan tihzah lai i nan upat lai” a ti bantuk in Kawlmi vialte nih Chin mi nih an biakmi Pathian hi Pathian taktak a si ti an hngalh cang lai.\nCredit: Sailo Pa


Breaking News: Georgia State Vote An Thlak Mi Kut In An Rel Hnu Ah Result A Fiang Cang – Chin World News Evening\nREL LOMI vote 5600+ AN HMUH: GEORGIA STATE i vote an thlakmi cu kut bak in an relter ṭhan hna i zahan tiang ah Fayette County ah vote 2755 reng lo bak rel lomi an hmuh ti si i tuchun ah vote 3000 reng lo Walton le Floyd county ah an hmuh chap i a vote 5600 reng lo rello mi an hmuh cang ti a si. Pu Trump le a team pawl hi tlawmte cu an hnabei sei deuh kho men.\nNain Pu Trump nih Georgia ah hin tei ṭhan hmanh seh law a hmuhmi vote hi 248 lawng a si ṭhiam lai caah a sung tho tho lai. Cucaah, state dang Wisconsin ah a cawl rih herh lai. Wisconsin hi Georgia bantuk in vote relter ṭhan ding a si ahcun tuchun suimilam 5:00 hlan ah Trump team an busipi a herh i phaisa million $7.9 hrawng an thaap ngam a herh. Tuchun i an buaipi lo ahcun Wisconsin vote relmi result hi CERTIFIED tuah ding a donghnak ni a si cang i Certified an tuah cang hnu ahcun legal challenge hi tuah khawh a si ti lai lo. President Trump le team hi sn lungrethei ngai lai ti a fiang.\nUS President thimnak vote hi State 45 nih cun an rel dih cang nain an relmi result hi certified an tuah cio rih hna lo. Cucaah, US President thimnak result hi official nih thanhmi pakhat hmanh a um rih lo. Media pawl nih an zumh ning an phuang chungmi lawng a si rih. Cucaah, Biden nih a tei, Trump a sung cang tiah i al len ding khi a herh in a herh lem lomi a si. Phung ningte in a herhmi an tawlrel lai i an dih in an thanh te ko lai. Ref: FoxNews, Reuters & The Chin Voice\nVideo: Hi Nak Fiang Um Ti Lo. Rev. Dr. Hre Mang Nih Fiang Taktak In A Chim Cang


Ralzam Kir Thannak Kong Ah UNHCR Nih Hakha Hrambunh Zatlang Bu le NGOs Tonnak A Tuah - THE CHINLAND POST\nRalzam Kir Thannak Kong Ah UNHCR Nih Hakha Hrambunh Zatlang Bu le NGOs Tonnak A Tuah\nCredit: Times of Chinland June 28, 2018\nThe Chinland Post| 2019 May 14 | United Nations High Commissioner for Refugee (UNHCR) Hakha hrambunh nih UNHCEF zung, 2019 May 13, Hakha ah a ummi zatlang bu (CSO/CBOs) cheukhat le cozah asilomi bu NGOs pawl he tonnak a tuah tiah kan theih.\nHi kong he pehtlai in, UNHCR lei ah tuanvo ngeitu simi pakhat nih, “Chin miphun chung in ralzam sinak in Malaysia le hmun dang ah a ummi pawl hi kir than a duhmi an um hnga maw? Kir thannak kong ah zeitindah kan tawlrel ah a that hnga timi ruahnak he meeting kan auhnak hi a si. Kir a duhmi an um taktak ahcun himte le felfaite in an kir i hika ah siarem deuh te in khua an sak khawhnak ding tlangtlakpi (facilitate) kan duh hna caah a si” tiah The Chinland Post ah a chim.\nMeeting ah aa tel vemi CHRO in tuanvo ngeitu Salai Van Biak Thang nih, “A si, ralzam kir a duhmi an um taktak hnga maw? Cu a duhmi hna hi zeitindah kan tawlrel in kan bawmhchanh hna awk a si lai timi UNHCR nih ruahnak halnak a kan ngeih. Kan ram kong ah Hakha peng lawng zoh awk a tha lo, Paletwa peng zong ah zohchih a hau. Pengkhat le pengkhat kan dirhmun aa khat cio lai lo. Felfaite le nun himte in an kir i ramchung ah daite in khua an sak khawhnak ding ah cozah nih a fekmi policy an ngeih hmasa le cu an policy cu mizapi sin ah langhter hmasa a hau. Policy ngaingai a si khawh colh lo zong ah President nawlchuahnak in a fekmi phung ser le thanhchuah piak hmasa a herh. Cuti cozah lei nih a tuah lo ahcun kir ngam awk a si hnga lo” tiah The Chinland Post ah a chim.\nRalzaam kirternak kong he pehtlai in, UNHCR nih 2018 June thla ah Chin miphun cu humhimnak peklo in 2019 December dih hlan ah kirnak kong tawlrel ding timi phung an rak sermi a um. Asinain, Chin miphun bochanmi upa le ramleng in Chin mipun dawtu ramleng miphun dang tandirpinak thawng in UNHCR nih kum 1 a tlin hlan ah March 14 ah an phung cu an remh thanmi a si.\nThe Chinland Post nih hi kong ah a theihngalmi kan pehtlaih hna tikah, UNHCR nih an phung an let ko nain ralzaam caah thatnak a um hnga maw timi ruahchannak he, cun kir a duhmi hna caah kir thannak lam kan on ding a si timi hi an chim zungzalmi a si. Chin miphun zapi, a bik in, Malaysia, Delhi tbk. ah a ummi hi ram thumnak ah an lan kho dih lai lo. Zapi in kal dih ding hi cu a fawilomi a si tiah UNHCR nih an chim lengmang mi a si ti in, UNHCR cawlcangh ning le ramthumnak umkal ning kong a theihngalmi pakhat nih a chim.\nHi kong ah min langhter duhlomi pakhat nih, Hakha ah hrambunh in riantuanmi NGOs/CBOs pawl hi zeitindah ralzam kong kir thannak phung umtuning a si, zeitindah ramdang ah an tawlrel tawn, zeitindah a si awk a si timi a hngalmi kan tlawm tuk. UNHCR Hakha hrambunh i a ummi phu sin lawng ah ruahnak lak (consultation) a tuah i, biakhiahnak a tuah sual ahcun a poi ngai lai tiah The Chinland Post ah a chim.\nHi meeting chung ah, UNHCR le cozah nih phungphai tha tein an ser hmasa a hau. Vawlei cung zulhphung an zulh a hau tiah a chimmi zong an um lio ah, a kirmi pei an um thluahmah ko hi tiah a chimmi an um ve tiah theih a si.\nTutan UNHCR Hakha nih ton biaruahnak (meeting) an ngeihnak ah a kai kho mi hi Hakha hrambunh CSOs/CBOs le NGOs chung in an si. UNHCR nih 2019 March 14 an phung remh thannak thawng an thanmi ah Chin miphun ralzam hi 18,000 lengkai an si. A tam bik hi Malaysia ah an um i, a dang hi Delhi, Thailand le Nepal zong ah tlawmte an um tiah a langhter. Nain, Malaysia thawngthanhtu le a dangdang nih cun, Chin ralzam hi a tlawm bik 35,000 tluk hi Malaysia ah an um. Cuchung ah, UNHCR card refugee sinak a ngeimi hi 15,000 leng an si i, a dang 16,000 fai hi cu card zong a ngeilomi an si tiah an tial.\nUNHCR nih a donghnak bik Chin miphun ralzam sinak ding caah a lam onh in minlaknak (registration) a tuah hi 2013 ah a si i, minung 23,000 tluk min an rak khumh hna tiah theih a si.\nUNHCR nih Chin miphun ralzam caah phung an tuahmi an remh than cang\nPrevious Chin Ralzaam Le Australia Chin Miphun Citizen Kong Ah Pehzulh Kan I Zuam Lai; Senator Dean Smith Le Issac Stewart\nNext HBA Mino Combine Pumh Ah Chief Minister Telh In Hlasak Thiam Minthang Tampi An Sawm Hna


Dr. Aung Myint Thang Catial Mi Hi A Mak Ko – Chin 11 News\nDr. Aung Myint Thang Catial Mi Hi A Mak Ko\nSaya David Lah cu nizan ah police an tleih cang I Yangon Ensein thong ah an hren cang tiah thawngtheih a si hnun zumtu tampi hna nih ka lungthat lonak langhter cio a si. Mi tampi nih cun thawngtha bia ruang ah a si ko tiah kan ti cio lio ah Lai mi chung in mifim tiah kan I ngeih ve mi hna nih fak ngaiin an soisel le biafak ngai in an chim ah hin cun lung a nuam lo ngai.\nDr. Nung Cung Lian zong nih “mi hrawkhrol pa, zawng keng pa” ti tiang in a rak ti pinah “Khrihfa mi pawl mithmai bit ter tu na si” tiah a rak ti cang. Saya David Lah cu Khrih zumtu tha a si tiah kan ruah I mi tampi nih thazaang pek nak bia kan chim lio ah Lai mi chung in minthang le mifim ti mi pawl biachim mi ruang ah lungthin a nuam lo ngai.\nTuzing ah Khrihfa biaknak le cawnnak leiin thiamsang pakhat kan I ngeih ve mi Dr. Aung Myint Thang nih ca a rak tial mi nih Khrih mi tampi lung nuam lo in a kan chiah than. A rak tial mi cu hi ti hin a si “Palhnak kan tuah sual ruang ah fahnak le ngaihchiat nak kan ton mi kha Thawngtha bia ruang ah a si ti din asi lo” tiah a rak tial hi a si.


Aa khatmi Sinak | Radio Veritas Asia\nNiamdeuh taktak maw?\nPa le nu hna cu aakhatmi an si\nPa le nu hna cu aakhat mi an si. Aruangcu annih cu minung timi sinak ah aakhatmi minung an si veve. Asinain minung tuanbia ah nu hna cu pa hna i thleidan namnehnak kha an rak ing.\nNuhna cungah chiatkhat hmuh ruahnak\nAristotle nih nuhna cu lenglei muisam lawng siloin thinlung lei zongah a dermi an si. Mah nu cu kokek ningtein chambau mi taktak an si tiah nuhna kha a rak hmuh hna.\nTertullian- AD. 200 hrawng, nih nu pawl cu khuachia vanghru hna an luhnak innka an si, arak ti. Cuhleiah vawlei hramthawk minung hna an tlaknak le Pathian Fapa thihnak a rak innak cu nu ruangah asi i minu ah `tuanvo a ngei tiah fiangtein a rak langhter.\nPythagoras, 6th BC. zong nih, pa pawl cu daihternak he siseh, ceunak he siseh pehtlaihnak a ngei i nu pawl cu ningcanglo sinak he siseh, mui padupnak he siseh pehtlaihnak an ngei tiah a rak zawmtaih.\nSheobinhower zong nih nu pawl cu theih hngalhnak a tlawmmi an si tiin a rak ruah ve. Amah nih biaceih zung ah nunau pawl hi tehte caah chuahpitlak an silo, nu pawl cu a ding le a dinglo an thleidan thiamlo a rak ti. Annih cu `thitum lehthahnak puai i an tlawmh hna tikah `thi`thet fung le hri kha an tlawmh tawn hna, cuti an tlawmhnak cu nu pawl ruamkai kholo dingin hri in fekte `tem hnu ah `thi`thet fung he tukin chimh hrinnak caah asi tiah a chim.\nNietzshe nih a hmuhnak ah ‘nu vialte cu kokek ningtein sal bantuk an si i an `tumchuk a ti.\nHi ruahnak le hmuhning hna cu kamkhat lei lawnglawng hruhchih mi hmuhnak hna an si.\nBible hlunchan hlanlio Judahmi hna le nu pawl nawlngeihnak\nCu chanlio ah nu pawl cu pa pawl nakin an `tumchuk deuh tiah an rak ruah. Cu chanlio ah Judahmi pa pawl nih nu pawl cu pumpak ngeihmi thilri bantukin an rak chiah hna. Amah a nun khamhnak caah a herh ningin hmankhawh a rak si (Gen. 12:12-20).\nNu pawl kha minung pakhat sinak cazin ah an rak khumh hna lo. Pumpak thilri he hmunkhat in cazin an rak khumh hna (Gen. 18:9).\nSualnak cu nu nih a tuah hmasa i cu minu ruangah thihnak kan ing (Ecus/Sir. 25:24).\nBiaknak lei thlacam biaknak zongah nu pawl cu sal hna, ngakchia hna bantukin zinglei thlacamnak (the Shema) cam le chimnak nawl an rak ngeilo. Rawlei hlan le rawl ei khawh thlacamnak zong an rak tuah lo. Jahudi Bible (Talmud) ah hitin a ti; “A nupi le a fale hna nih amah caah thla an campiak ahcun chiatnak tlung ko seh” tiah a langhter. Judah biakinn zongah nu le pa an `then hna.\nMi zapi hmaiah nu he bia i ruahnak kha an hrial cio. Bible thiamsang (Peter Ketter) nih hitin a langhter.\n“Rabi bible thiam saya pakhat nih cun mi zapi hmaiah nu he biaruahnak cu a limhang he aatlaklo i thangchiatnak a si kho” tiah a ruah.\nCu lengah nu pawl cu biaceih zungah tehte chuahnak nawl an ngeilo. Nu pawl cu anmah zalonnak ningin an duhmi nunnak kha sernak nawl an rak ngeilo. A pa nih siseh, a vapa nih siseh an rak uk hna. Nuhmei asi ahcun a vapa i a nau, asiloah a u nih a uk tiah a langhter.\nVapa pakhat cu nupi tampi a `thitkhawh nain, nupi pakhat cu va tampi a la kho lo. Vapa cu nupi kha `then ding a fawituk ko nain nupi cu vapa he `thending a rak fawilo.\nFapa le tampi a ngeimi nu le pa hna cu thluachuakmi an si tiah an rak ti hna. Fanu le tampi a ngeimi nu le pa cu vanchiat mi an si tiah an rak ruah.


Russian President Vladimir Putin Nih Inn Lak Ah Fa Phir Dawh Taktak A Hrin Hna — Salai Ephraim Thawngpang\nRussian President Vladimir Putin nih inn lak ah Nu ngak a neih mi muidawh Ms.Alina Kabaeva nih cun Moscow VIP clinic ah a thli in faphir bak a neih hna tiah an chim. Alina Kabaeva le Putin hi kum sau taktak an i kawm cang na in Russa state media pawl hna nih biatak tein an phozar ngam hna lo tiah an chim.cun Russia ram chung thawnglatu tampi hna zong nih Putin le Inn lak a Ngaknu karlak thil kongah zei hmanh an chim ngam lo.\nAsinain Putin Darling nih Faphir a neih ti cu May 12 ah khan Ms.Alina Kabaeva kum 36 a tlin nak hlung hlai ngai in rak tuah piak a si i,cu chuah ni an conglomhnak ah cun Ms.Alina Kabaeva nih Faphir a neih cu theih a si tiah an chim.cun Alexander Karmanov nih cun exclusive showbiz news website Dom2Life ti mi ah thawngzamhnak a tuah hnu lawng in theih a si tiah an chim.\nPutin le Inn lak a Darling Ms.Alina Kabaeva kongah Russia ram chung major newspaper, Moskovsky Komsomolets nih cun a rak chim phuan cang i,a ran nak in ‘internet cache’pawl hna nih an rak delete piak tiah an chim.Russia ram mi pi hna nih cun an ram President private life konghe pehtlai in mipi theih ah phuanzar le thawngzamhnak tuah hi an khap.\nCinp an ram mipi nih pumpak thil a phungzartu hna cu vanchiatnak nih a kan tlunh lai tiah ruat in a duh bak lo mi tampi an um i cu ruangah cun Putin le inn lak a Darling kongah zei hmanh an chiam phuan duhlo nak hi a si tiah an chim.\nRef: Moskovsky Komsomolets website\nTagged Russian President Vladimir Putin Nih Inn Lak Ah Fa Phir Dawh Taktak A Hrin Hna\nApoitaktak: US Senate Pawl Nih Trump Cu A Thutden Cungin Dawi An Timh Cuahmah →\n← Upadate: Iran President Hassan Rouhani Nih US Kah Hmasa Dawh Dang A Si Cang


CDF NIH RALHRANG KAWLRALKAP MINUNG 50 AN THAH HNA, A NUNG IN AN TLAIHMI ZONG AN UM – The Chinlung Post\nGood News bak a si. CDF Chin Hero! CDF Killed at least 50 SAC terrorists and captured one alive in ongoing 5 days battle from 3 fronts on Mindat-Matupi highway. August 17 ni Mindat le Matupi kar CDF le Kawl ralhrang ikah nak ah kawl ralhrang 20 an thi, a nung in pakhat an tlaih. Tutan an ikah nak hi ni 5 asi cang i hi ninga chung ah SAC ralhrang 50 hrawng an thi tiah thawng an vun thanh. Atu zong an ikah cuahmah rih caah fakpi in thla cam piak hna usi tiah kan sawm hna. An vun langhter mihi nizan August 17 ni i SAC ralhrang sin in an lak mi meithal pawl an si. Salai BLM\nSalai Bawi Lian Mang Cabia. Taliban Thawhnak Le Tulio An Dirhmun Tawinak In. Afghanistan rampi bak zarh tlawmpal te chung ah Taliban nih a vun lak cu vawleicung mi kan khuaruah har ngawt. Cucaah hi phu he pehtlai in tlawmpal te ka vun ttial. Taliban cu zeidah an si ti ka rak ttial cang, nain an tuanbia hi biapideuh in ka langhter lai. Sianghngakchia: Taliban ti cu “siangngakchia” ti a si, CNA/F pawl kha siangngakchia kan rak ti tawn hna bantuk kha an si. Ai dandeuhnak cu annih hi “Koran a cawngmi siangngakchia” ti zong in sullam a keng.\nAn i thawk ning chim ahcun Afghanistan tuanbia van zawt a hau. Cold War (1979-1989) lio ah Sovietunion (tu Russia) le USA kha Afghanistan ramchung ral ah an ttanh veve kha a lamkip in an rak bawmh hna. Phundang chim cun USA le Soviet Afghanistan ah ral an rak i tu. USA le Soviet nih an chuahtak hna hnu ah kum sarih chung ramchung ral a rak i peh. Cu pah cun 1992 ah Republic of Afghanistan a rak chuak. Mah cu kum hnih hnu ah Taliban hi Islam phung i uknak ser a duhmi nih an vun dirh. Mah hna phu hi biaknak lei ah Conservative taktak an rak si. An i tinhmi cu thisen tamtuk a luangmi an ramchung ral hi dihter, sualnak (criminals) um bak lomi ram ser a rak si caah an van dirh bak khan an rak uar tuk colh hna.\nAsinain an hmuitinh taktak cu Sunni-islam timi Muslim biaknak ah a tthawngtukmi hna phung khin ram uk a si. Vawleicung ah a thianghlimbikmi Islam ram kan ser lai ti si. – A hnu ah an ttih tuk hna. 1996 ah an khualipi Kabul uknak an tlaih le ISIS nih an hmanmi phung Sharia-law (Sunni-islam) cu an rak hman colh. Anmah a dohtu paoh an rak dawi/thah hna, cun nu pawl biaknak phungning leng i a ummi paoh tuk le thah an si. Sianginn kai le fimcawn an kham. Hlasak, lentecelh ti bantuk nuamhnak phun paoh an rak kham. An phung a zullo mi cu lungcheh in thah an si. USA Ral An Van Sining Le 2000 Kum Hnu. 2001 tiang ram an uk. Ruah lo piin 9/11/2001 ah USA cu ralhrang nih phomh a si tikah president George W. Bush nih Afghanistan uktu Taliban cu ral ah a chiah colh.\nA ruang cu Al-Qaida timi ralhrang phu an bawmh hna caah le bin Laden he pehtlaihnak an ngeih caah ti a si. USA nih Afghanistan cu a luh hnawh colh i Taliban cozah cu uknak a cuh. Cu thawk cun USA bawmtu ramkip fonh ralkap le Taliban cu kum hra hrawng ral an i tu. USA nih Taliban an tthencheu hna i an dawi hna caah an i tthek dih. A tamdeuh cu Pakistan ah hmun an rak khuar le cu ram ralkap hna nih an rak ven khawh hna caah an him. Khat lei ah American nih Afghanistan a luh hnawhmi a lungtling lomi mipi pawl kha lungfah in Taliban ah an rak lut cio hna. Culio ah USA bawmhmi Afghansitan cozah chung ah ziknawh eihmuarnak a rak tam tuk caah Taliban thazaang a rak i hrim cuahmah ve.\n2015 ah an hruaitu Omar cu a luancia kum hnih ah khan Pakistan siizung ah a thi, ti ah bia a chuak le Mansour timi pa nih hruaitu sinak a lak, 2016 ah American nih an thah. Tulio an hruaitu bik cu Akhundzada timi a si. Zeitindah An Thaazaang A Tthawn Tthan? NATO ralkap nih an ven peng bu ah an ram chung i Taliban duhsah tein an ke a van fek tthan. Tuchun ni i an ram uknak an van lak khawhnak a ruang bik cu duhsah tein khuate le ramri khua pawl an rak lak lengmang caah a si. NATO le USA ralkap nih cun khuapi le cozah zung lawng an rak ven caah a si bik, tiah Afghanistan-expert Robert Crews nih a chim.\nTrump zong nih chuahtak a rak duh cang caah ralhrang Taliban le USA nih Bush chan in a rak dirkamh i a zeipaoh in a cawm le a cawnpiakmi Afghanistan cozah remdaihnak ser ding in a rak i zuam. Cucaah 2010 i an rak tlaihmi Taliban hruaitu Omar cu 2018 ah remdaihnak biaceihnak ah amah tel lo awk ttha lo tiin an rak chuah. Tonnak tlam a rak tling kho lo. Trump cu nawl a neih ti lo nain Biden nih Trump thil tuah cu a pehzulh caah May ah khan Russia ah an tonter tthan hna le khuasik tlak hlan ah USA/NATO ralkap kan kir lai ti a si.\nAfghanistan cozah nih NATO nih congh lo ahcun Taliban nih an kan thah lai tiah an ti cuahmah bu ah Biden nih April ah khan 11.September 2021 (usa ralhrang kum 20 tlin ni ah) kan chuak dih lai a rak ti. An bia dih hlan ah atu hi Taliban nih uknak an lak cang. 2018 i Doha ah remdaihnak an ceih lio ah Taliban nih mipi siseh cozah le NATO kah/doh ngol ding le ramrian kong biaruah ding ti a rak si. Nain a zarh rau lo, Taliban nih bomb le meithal in cozah ralkap le mipi an rak phomh hna. 2020 ah khan cun khuate tam tuk an rak lak cang.Taliban hi 85000 hrawng an si an ti i ram dang in Islam ttanh phu pawl lakin minung 10000 nih an van bawmh hna. A tamdeuh cu Pakistan in an si.\nChapchuan: Russia i an iton lio ah Taliban nih uknak an duhmi fiang tein an chim. Nu sianginn kaiter kan on cang ko lai tiah vawleipi hmai ah cun an chim, nain an i thawk lio te i an hmuitinh thlau lo in Sharia-law hi a si khawh chung in phunghram ah hman ding cu an thup kho lo. Cucaah an zum hna lo le atu uknak an van lak cu Afghanistan i nu a tamdeuh nih cun an ttih tuk. Sharia-law ah cun mit caah mit, kut caah kut, nunnak caah nunnak, cun a firmi kut tan, pa/nu ai duhmi le tthitumnak tuah lo in a leng ah a sualmi thah te hna an si.Tu hi khuaci an mui ko. Airport kip ah a thongthong in an i pum i vanlawng kip ah luh an i tim. USA mipi a van latu vanlawng ai thawh hnikmi mibu pi nih an dawi komi hrim hi ka zoh tikah mit thli a tla. Siaherhnak he a rannak in ka van ttialmi a si. SHARE khawh a si ko. Salai Bawi Lian Mang


TLAMTLING HRAM SEH, FIANG TEIN ALANGHTER KO CANG HIH – The Chinlung Post\nMarch 22, 2021 admin Lenhloi 0\nZeidah a cang kho (pumpak ruahnak) A rauh hlan ah SAC ralkap nih zeidah tuah a timh lai? Mipi, CRPH, Tlangcung mi zapi fonh nih tah? SAC nih November ah Thimnak election tuah khawhnak a pah chih lai. June le July ah party sawm le campaign tuahnak nawl a onh lai. PR system in thimnak a tuah lai.Atu lio tlaihmi Tamadah le Pi Suu le Vice President Pu Henry le hruaitu tlaihmi pawl tu thla maw hmai thla ah a thlah dih hna lai.\nRamchung ramleng luhchuah a har lai. Nikhat Kyat 3000 tang ei milu 65 to 75 % tiang an karh lai. Cu chung ah Zero income hlawh ngei lo 30% an phan lai. Sualnak crime a karh lai. Mipi, CRPH le Tlangcung hriamtlai lei in tah zeidah an tuah lai? Federal Army ser a thawk lai. Ramchung ramleng hriam bawmhnak a lut lai.Hriamtlai umnak hmun, peng le tlang ah kahnak a zual lai.Khuapi deuh ah Guerrilla – ralfir-ပြောက်ကျား style in kahnak le puahnak a chuah lai.\nRelchih:Kawlram kongah Singapore Foreign Minister Vivan Balakrishnan cu tuchun ah ASEAN Chairman, Sultan of Brunei hmu dingah Brunei panh in a chuak cang. Cun Thaizing ah Malaysia ah lut tthan in Malaysia FOreign Minister Hishamuddin Hussein le Prime Minister Muhyiddin Yassin hna a ton hna lai. Cu hnu ah Indonesia president Joko Widodo ton dingin Jakarta apanh tthan lai.


Tanintharyi Chief Minister Dr. Lae Lae Maw A Rian An Phuah I Thong Kum 15 Tlak Khawhnak Upadi In Taza An Cuai – The Chinland Post\nTanintharyi Chief Minister Dr. Lae Lae Maw A Rian An Phuah I Thong Kum 15 Tlak Khawhnak Upadi In Taza An Cuai\nTCP-Thantlang| 2019 March 12|\nTanintharyi ramthen Chief Minister Dr. Lae Lae Maw cu President nawlpeknak in eihmuarnak phunli in a rian an phuah i an tlaih, Dawei thonginn ah an hren i thong kum 15 tlak khawhnak upadi in taza an cuai tiah kan theih.\nDr. Lae Lae Maw lawng si lo in Global Grand Services (GGS) Company lutlai minung 3 zong tlah chih an si tiah eihmuarnak doh tu Committee nih thawngthanhnak an tuah. Eihmuar dohtu phu hna nih hi hna pawl cu February 4 in March 6 tiang Naypyitaw, Yangon le Dawei khua ah ngiatthlainak an tuah hna hnu ah a tu bantuk in an tlaih hna hi a si.\nHika ah 7Day News nih thawngpang an thlahmi video zoh khawh a si.\nDr. Lae Lae Maw cu khual a tlawnnak Kawh-taung ah tlaih a si hnu ah ahmuh (Case) an hunnak ding Dawei thonginn ah kuat colh a si bantuk in GGS Company minung pathum zong cu thonginn ah an hren chung hna. March 25 ah zung chuahpi in chekhlat an si lai. Dr. Lae Lae Maw nih a eihmuarnak an hmuhchuah ning cu; Tender auh lo, a mah nawl in Dawei Airport thianhlimhnak tuah ding in Company pakhat cu sing 4000 rian a pek hna nak kong, Rampi cozah nih nawlpeknak um lo in lamzung sin ah Ks. 1.9 Billion a mah nawl in tangka a chuahpiak hna nak kong. 2016 April thla kawlti toih puai mandat saknak, Dawei University chung thianhlimhnak, a vapa min in a hmun a cawk mi cu tlakrawh in a kulhkharnakter hna pin ah Dr. Lae Lae Maw te innchungkhar nih ngeih mi inn sing 320 man cu a letruk tam in cu GGS Company sinah sing 2000 in a zuarh hna i GGS Company cu rian ngan le tangka tam mi paoh ah a papek tuk hna nak kong eihmuar dohtu phu hna nih an langhter.\nDr. Lae Lae Maw le GGS Company lutlai minung 3 cu eihmuarnak upadi pohmah 55 ningin report an tuah. Hi pohmah cu a sang bik kum 15 thong thlak khawhnak a si.\nDr. Lae Lae Maw kongah President zung chimnak nawlngei mi U Zaw Haty nih, “ hi kong he pehtlai in zaangfahnak le dawtnak timi a um lai lo. A tu cu kan hrenchung rih hna. Eihmuar dohtu Committee nih an hmuhchuah hna ning tein le FDA Director bantuk in kan tawlrel ko hna lai” tiah a chim.\nChief Minister dirhmun in eihmuar kongah tlaihmi cu Dr. Lae Lae Maw pakhat lawng a si rih. Caankarlak Tanintharyi ramthen chief minister cu ralkap palai in U Mint Maung tuanvo pek chung a si. NLD cozah chungah Chief Minister dirhmun in amah duhthim tein rian dinhter mi hna cu 2017 February thla ah Mon ramkulh Chief Minister Min Min Oo le 2018 January thla ah Irrawady Ramthen Chief Minister Man Yor Nyi an si.\nRef: VOA, RFA, Mizzima\nPrevious Tial Cung Thang Telh In Myanmar Rammi Pathum Nih Teinak An Hmuh\nNext Kum 18 A Tlingmi Lawng Nupi Pasal Ngei Kho Ding In Hluttaw Nih A Fehter\nSri Lanka Bomb Puahtu Hna He Aa Pehtlaimi Pa Kawlram In A Kir Rih Lo\nSianginn Cachim Saya/ma Training An Kai Chungah Minung 11 An Thi


Twitter le Facebook nih Capitol buainak – Hakha Cherry\nTwitter le Facebook nih Capitol buainak\nTwitter le Facebook nih Capitol buainak ruangah President Donald Trump sual an phawt i accounts an thah piak caah nizan tiangah an market value cu a chukbaling in a khawt than i, 51 Billion man an sung cang ti a si\nTwitter CEO Jack Dorsey nih President Trump a phihkhar mi cu an company caah tihnung a sinak a thlite in a chimmi video clip zong a zut ti a si.Atu ning in cun an company chungah faak ngai in buainak chuak khomi a si.credit-Salai Lairamthang\nAdang Relchap:Trump Le Joe Biden.Teinak kan timi cu mi zapi duhmi an si hi kan i hrawmve awk cu a si ko. Thiltha tein kal ko sehlaw, kan i hrawmve ding a si ko ka ti.Kan i lungsak ve ko hnga. A dik lo tuk in le thilthalo tuk in an kalpi mi tu hi kan duhlomi cu a si.\nTrump hi Pathian nih a umpi timi hi mitnih a hmuh i kut nih a tawnh. Social media campany nganngan nih an doh deuhdeuh an tlak a fak deuhdeuh ve. Pathian nih a um pi caah mipi thinlung chungah thlarau in bia a chim. Cucu na zum ve maw? Na doh ve ah cun natlaknak a sang ve lai.Nithum chungah $51B an tlak pinah hinak fak chinchin in an rawk lai na khuaruah a har ve ko lo maw.Catialtu -Josep Thawng Z Ting\nKan pu T hi 2015 US hruainak aa cuh thok in doh a tong lengmang i nihin tiang a tong.


Lai Khuate Hna CDF Caah Ar Pakhat Hmanh Nan Siang Lo Maw? - Chin Eleven News\nJune 12, 2021 admin@chin11news.com Chin 0\nCNA an rak pawtka te ah khuakip ah ramkongkau ruah ṭi dingah an rak rat liao ah Tleicia CNA Ralkap (Soe Pine) nih ram caah hmakphek pumkhat pek hmanh nan siang loh, Nan ralkap pawl hi , Kachin ram in rawl lo in ti lawng deuh kan ding i nisawmli hnu ah (Naga Hill tract ) kan rak phan kho i cuticun ram rian kan Ṭuan arak timi kha ka hnathlam le ka mithlam ah ahong cuang..\nKhua mi nih CDF pawl caah Ar pakhat hmanh nan siang loh. Miphun caah tiin Ramṭeek an tuar mi hna hi ningzah ngai awk nan si.. meh lo le hang lo tete in nan chiah hna.. nan Ar le nan vok hi Ral ram pi chungah maw Luhpi viar nan itimh tiawk in nan um.. thin abok loh. Nu le pa hna nih nan tikhawh tawk tein nan cawlpi hna ahauh caan asi..\nzaam lawng rianh , hi maw himnak ah nan ruah. Kan mino pawl kan lai ralkap pawl le Pathian nih an in ven hna loahcun nan him hlei laloh.. . an khamh tu hna kan mino pawl hi biatak in nan dirkamh hna aherh lio asi..\nLungfim hmanh ahngal rih lo mi nan tam tuk.. khiar caan asi loh. Nan Ar pakhat le sapherh vo khat tiang nih ralhrang doh ah kan i thawh aherh hih.. hruh le khiar le mah zawnlawng ruahnak in akhat mi pawl nan lung i thlen caan kan phan hih.. Khuaci kan mui chom lai.. afiang ko.. Credit: Hniang Tha Ceu\nNote: A Catialmi Pakhat hmanh Edit ka tuah lo.. A mah a tial ning tein ka van tarmi a si.


Chin – Page 2 – Chin Modern News\nSungai Buloh Thonginn Ah Laimi Thongtla Thawngthanh (Malaysia)\nAugust 6, 2020 by Chin Mordern News\nChin ralzam a simi chungin Malaysia ram ah thong a tla nain a umnak thawngpang hlat khawh a si lomi le kawl khawh lomi um theu a si tawn. Atu ah Malaysia Lahwahka (Immigration) nih ramdang thongtla an erhnak hna Sungai Buloh thonginn ah kan laimi chungin minung 4 hna zong an itel ve tiah … Read more\nJuly 30, 2020 by Chin Mordern News\nAtu lio cu zawtnak tlangrai ttha lo ruangah Zunglei riantuannak zong a fum pinah ramthumnak kal zong a pit ti awk tluk in a hun har ngaingai ko. A si nain, ramthumnak a kal khomi tlawmpal ka vun langhter than. Mi tampi nih ramthumnak kal a pit tiah a ruahmi zong nan um men lai, … Read more\nAustralia Department of Home Affairs nih meeting a kan sawm i nizan ah cozah lei tuanvo neimi minung pathum hna he ton-biaruahnak kan ngei kho. COVID-19 zawtnak he pehtleih in thawngthanhnak kan tuahmi tlamtling tein nan community cio ah thawng nan kan zamhpiak caah lunglawmhnak tampi kan ngei… Hi thawngthanhnak kan tuahmi ahhin miphun thleidennak … Read more\nJune 25, 2020 by Chin Mordern News\nChin miphun a kan daw tu le a kan bawmchan tu Senator Dean Smith January thla Chin Ramkulh a tlung hnu in Australia rammi sinak a sawk mi Chin miphun hna nih IDs tthatthi in kan ngeih lo ruang ah harsatnak kan tong nak kong cu Australia Cozah pi sin ah a kan chimrel piak … Read more\nAtu lioah, Nauchuak thar le card nithla a thi cangmi nunter than le zung kong he pehtlai in tlawmpal ka van langhter than, a halmi tete zong nan um pah hna caah. Zapi nih kan theih cio bantukin, Malaysia cozah nih lockdown an tuah chung vialte cu ahohmanh nih zeituah awk a tthat lo bantukin … Read more\nMarch 5, 2020 by Chin Mordern News\nFebuary thla chung, Malaysia hrambunh ralzam chungin ramthumnak ah a kalmi hna milu a zat ka hun langhter than. US, Australia, Canada le New Zealand ram hna ah a kalmi an si hna. Ramthumnak kip kalmi minung an dih lakah minung 265 an si. Australia kalmi an hun um caah le US kalmi zong an … Read more\nA cung tlang kan tarmi kong he pehtlai in Malaysia Lah-wah-kah nih 2012 kum thok hrawng khan bio-metric minkhumhnak tuah an rak thok. A phunphun in ramchung um ramdang mi pawl hna cu kutpi namnak program an rak tuah i kutpi an rak namter hna. Cun, tlawn duh sawh caah a rak rami si hna … Read more\nMarch 3, 2020 by Chin Mordern News\nAtu lawngah January thla chung, Malaysia hrambunh ralzam chungin ramthumnak ah a kalmi hna milu a zat kan hun langhter khawh. US, Canada, New Zealand le Denmark ram hna ah a kalmi an si hna. January thla chungah Australia kalmi bel an um lo. Ramthumnak kip kalmi minung an dih lakah minung 123 lawng an … Read more\nDecember 19, 2019 by Chin Mordern News\nDecember thla chungah Malaysia hrambunh ralzam chungin ramthumnak ah a kalmi hna milu a zat kan hun langhter than. US, Australia, Canada, le Korea ram hna ah a kalmi an si hna. Ramthumnak kalmi minung an dih lakah minung 313 an si. Mah chungah kan rak chim cia bang, rauh lo piin Christmas lai US … Read more\nAtu lioah, Malaysia ram um ralzam cheukhat nih UN’ kad thar sawknak kongah biahalnak a um ngai caah tlawmpal in ka vun langhter ve lai. Malaysia UNHCR nih zung kal hau ti lo dingin online website cu mithar minkhumhnak, mah konglam hlathlainak, chungkhar/nuva/fa benhnak le a dangdang halnak tuah khawhnak ding caah an sermi a … Read more


COVID-19 kongah Victoria ramkulh cozah thawngthanh | THE CHIN EXPRESS\nCOVID-19 kongah Victoria ramkulh cozah thawngthanh\nCOVID-19 (Coronavirus) zawtnak pulrai kong he pehtlai in June thla chungah khan Victoria Ramkulh cozah nih phihkhamnak a tuahmi din/dorh deuh dingin timhnak zong a rak ngei cang nain kan hnu zarh chungah tam ngai in zawtnak a puan than caah a timhtuahmi leet than in a tanglei bantukin phihkhamnak le zulhphung cu a chuah than i zapi caah forhfialnak zong an tuah than.\nZahan thawk in khan Ngandamnak lei lutlai (Chief Health Officer) ruahnak peknak in zawtnak a karhnak le chawnhnak a tamnak sang 10 –Keilor Downs, Broadmeadows, Maidstone, Albanvale, Sunshine West, Hallam, Brunswick West, Fawkner, Reservoir le Pakenham chung ummi hna cu zawtnak hmelchunh ngeih zong, ngeih lo zong ah COVID-19 zawtnak TEST (checknak) tuah hna seh tiah Victoria Ramkulh Uktu Daniel Andrews nih forhfialnak a tuah.\nHi sang 10 chung ahhin ni 1 ah minung 10,000 hi test kho hna u sih tiah timhnak kan ngei; a bik in Keilor Downs le Broadmeadows sang 2 ah a ummi minung harcheu hi cu ni 3 chungah test dih hna u sih ti kan duh tiah Daniel Andrews nih a chim.\nCun, “ngandamnak lei riantuantu 800 leng nih Van (mawtaw) he zapi an i test khawh nakhnga lamcung ah asiloah inn ah zawtnak ngeih le ngeih lo checknak an tuah te lai. Cu lengah mi zapi nih hi zawtnak kong he pehtlai in thawng dik an theih cio nakhnga inn kip ah innka kingh in thawng petu ding riantuan 1,000 zong thlah an si lai”, tiah Daniel Andrews nih a chim fawn.\nCozah lei forhfialnak:\n1. A cunglei sang 10 chung ummi na si ahcun cozah phunglam sermi pawl kha zulh ding.\n2. Zawtnak hmelchunh na ngeih ahcun i TEST. Hawileng/chungkhat sin na umkal ahcun i nai tuk in um hlah.\n3. Na dam lo ahcun i TEST, cun inn ah um ko. Na chungkhar ah pakhatkhat an zawt ahcun TEST tuahter hna, cun lengah chuahter hna hlah.\n4. Naa TEST hnu zongah Result (aphi) na theih hlan poah cu midang he um hlah.\n5. Hawileng ngeih zong ah minung 5 tiang lawng ngeih ding (A si khawh ahcun ngeih lem lo ding)\nNihin Victoria Chung COVID-19 Thawngpang le Test Khawhnak Hmun Pawl\nNihin ah Victoria Ramkulh chungah a thar in COVID-19 zawtnak hmuhmi hi 30 a si i atu lioah an dihlak in zawtnak a ngeimi 183 an si. Cun, nihin tiang Victoria chungah a thimi 20 an si i zawtnak ngeih le ngeih lo TEST cangmi hna hi 736,735 an si cang. A tam khawh chungin ahopoah dam zong ah, dam lo zong ah i TEST cio ding hi cozah lei in forhfialnak an tuah.\nCoronavirus kong he pehtlai in 1800 675 398 ah 24/7 ruahnak hal le pehtlaihnak tuah khawh a si. Appointment lak ding a herhnak hmun zong a um, appointment lak lo in mawtaw cungah (Drive-Through) in i TEST khawh zong a si. Broadmeadows Central, Highpoint Shopping Centre, Keilor Community Hub, West Footscray Bunnings, Deer Park – IPC Health, Sunshine Hospital le adang hmun cheukhat zong ah i TEST khawh a si.\nTling/fiang deuh in rel chap duh ahcun a tanglei link pawl ah rel chap khawh an si.\nCattialtu: Robert Ngun Sang Mangpa


Trump, le Sibawi thiam, Dr. Fauci, facebook ngeitu Mark karlakah buainak fakpi achuak\nAn buai ngai, Coronavirus ruangah USA ram chung a buai ning hi zoh ah cun a poi tak tak. Tu tiang thawngpang tha thei ding a um lo, sii zong tu tiang serh khawh a si lo, natein a rau hlanah an ser khawh cang lai tiah zumnak long si rih\nUSA ah sibawi thiam tuk mi, Dr. Fauci cu President Trump nih fakpi in a soisel, Trump nih a chim mi cu, Dr. Fauci cu mitha le mifel a si, natein coronavirus kongah a bia le hla nih USA mipi tih le lau in a chia hna. US mipi lauter i, tih ngai in chia a tim tiah a puh.\nMah bantuk in mipi lauter le tih in chia hi a tha lo tiah a ti. Mah bantuk in President Trump nih Dr. Fauci a ti mi cu, Dr. Fauci nih a duh lo ngai mi a si\nUS mipi lauter hi ka tim mi a si lo, thil sining hi thatein an thei a herh caah ka chim mi a si, thil sining, tih nung ning an thei lo ah cun ralrinnak lei ah an cham bau sual lai tiah ka phan caah mah bantuk bia hi ka chim mi a si tiah a chim.\nMah bantuk in President nih Dr. Fauci a soisel caah, Facebook ngeitu CEO Mark zong a um sawh sawh kho ti lo i, President Trump nih mah bantuk in Dr. Fauci a ti mi cu a thalo a ti i, Dr bia le hla hi kan ngai awk a si i,\ncun CDC bia le hla ngai duh lo in President Trump nih a mah bia lawng in thil a kalpi mi cu thalo a ti ning a chim i, President Trump cu fakpi in a soisel ve.\nCDC Director Robert R Redfield nih cun mi vialte nih mask hi thla 2 chung thatein kan hmang a si ah cun mah coronavirus hi kan tei hrim hrim lai tiah a chim. Mah bia hi press mi hmaiah a chim mi a si.\nMah bantuk in CDC Director nih a chim mi cu President Trump niha vun lehcawlh i, thla 2 chung mask kan hmang ruangah Coronavirus hi a dawng khawh ding mi a si lo tiah a chim. Credit- White House. ABC\nBe the first to comment on "Trump, le Sibawi thiam, Dr. Fauci, facebook ngeitu Mark karlakah buainak fakpi achuak"


US Um Chinmi Nih Inn Nan Cawk Tikah Theih A Herh Taktak Mi Pawl – The Cherry Par\nUS Um Chinmi Nih Inn Nan Cawk Tikah Theih A Herh Taktak Mi Pawl\nRelchap ding thawngpang dang thleihtlei pawl, Mithmaan le hngakchia, Ramdang in a rak pemmi (first generation) i an fale hi an mit a tha lo an tam ngai, mithmaan benh an tam khun ti asi. A rak pemmi an nu le pa pawl nakin an fale pawl hi mithmaan benh an tam deuh ti asi. Cu chungah Chin miphun zong kan ital dawh ngai in a um. Kum no tete, hngakchia tete mithmaan a benhmi an tam ngai cang hna. A ruang a phunphun ruangah asi ko lai. Cheukhat cu ngandamnak a that lo caah mit lei dam lonak tiang a chuahpi ruangah mithmaan benh a haumi zong an um ko lai.\nNain tam-u hngakchia pawl mithmaan benh an hau tawnnak cu phone , tv tbk, zoh tuk deuh ruangah asi bik men lai. Phone zoh caan, TV zoh caan pawl hi a tlawm khawh chung tlawm in zoh ternak thawngin fale mit thatnak caah bawm cio hna usih. Cun innleng (outdoor) ah nikhat ah nazi 2 hrawng chuahpinak thawngin mit thazang a thawng ter deuh tiin mit lei thiamsang hna nih an ti. Cucaah asi khawh chungin fale te innleng/a leng ah chuahpi, caan hman pi nakin an mit thatnak caah bawm cio hna usih.\n← Thihdar; Pi Len Par (Ngun Can Iang Nu) Kum 72 Nih Mual A Kan Liam Tak Cang Ee.\nTrump nih dan a kan tat hoi: US tlawn a duhmi $15,000 bak chiah hau cang lai →


CDM Nih A Tei Khawh Lo Cun Chin Miphun Vialte CNF/A Kan Ttuan Dih Hau – Chin World News Evening\nChin Ram ah Teinak Hmuh Kan Duh. Zeidah A Herh Mi Asi? CMD-Mipi- CNA Ka Ti Ko. Pakhat nak ah CNA kan chuah sual lo abiapi. Tu lio ahhin Kawl miphun caah siseh tlangcungmi kan caah zongah siseh kan duh mi le kan I timhmi cu Federal Democracy ngah le phanh kho hi asi thiamthiam ko lai tiin zumh asi. Cun CRPH bu zong nih a timhmi hi asi ve ko lai. CRPH nih a timhmi tampi lakah Federal Army hi pakhat ah a telh ve mi asi.\nCDM nih a tei khawh hna lo asi ahcun Chin Miphun vialte nih CNA/CNF kan tuan dih ahau lai tiin ka hmuh. Kan tei hna zongah Federal Army caah miphun mino tampi kan herh lai Federal Army caah tiin ka ruah ve. Cucaah kan ram thlenhnak ding caah Chin mino nih CNA ah lut hi pakhat nak lam zong asi tiin ka hmu.\nFederal Democracy kan duh lio ah kan thazong bik asi mi pakhat cu CDM hi asi. Mipi hi pahnihnak an asi. Pathumnak ah CNA an asi ve. Cucaah mipi nih thisen chuah lo in duhlonak kan langterh lengmang lai. Cozah riantuan pawl nih CDM kan lut dih ve lai. CNA nih zong mipi lungthin le thazong thawnter ding ah kan um ko kan i dirpi ve ko ti hi an langter ve ahau.\nCDM an hmannak thawngin an ram athleng kho mi ram tampi an um cang. CDM hi nonviolence raldonak ah asang bik mi asi. Cucaah kan chimram zongah mipi le police pawl an i ton sual ahcun kir ko ulaw mipi nih an ti peng mi kha Chinram ah thisenchuah le nunnak liam lo in teinak hmuh kan duh kan ti mi asi.\nCu ve bantuk in CNA/CNF zong hi an him ahcun kan caah atha bik ko, tu lio kan sining zoh in. kanmah pawl nakin ram le miphun caah nunnak pek in a tuan ngammi an si caah dakaw CNA/CNF ah a lutmi an si ti hi kan theihpiak khawh hna ahcun kan caah atha bik ko lai. Cattialtu: Chawche Bawi Za Kham